qundao/data-zh-poetry huggingface dataset:
醉月滩怀李白
作者：李雯
朝代：清
体裁：古风

渐江之水流日夜，素车白马钱塘下。我来新都饮练溪，十日西干水空大。云雷奔起醉月滩，子规五月啼风寒。溪花锦石浩无主，江上月出青枫间。霞散城阳隅，钟鸣兴唐寺。我家太白高阳徒，手绾长风弄清泌。逸气常联青冥中，山高水深异人至。自从烟驾归浔阳，崩沙湿雾何茫茫。披发狂歌亦何有，大堤杨柳随风长。宣平养真不可问，今日云孙来我傍。夜泛彩鹢破澄碧，濯足倒景疑潇湘。中椒摇影古殿赤，石竹细路吹幽香。我行到此步局促，丹丘老翁神不扬。身骑神骥安所适，腰间宝玦谁为光。沙砾犹与人际会，丈夫心事多徬徨。蛟龙潜宅深水府，鱼鳖唼喋浮渔梁。风吟雨号安得辨，但闻流水声琅琅。太白居我前，我生太白后。蟠根万古称同调，胜地同游亦良构。将登天都望匡庐，烟海濛濛凉清昼。朝蹑云中搜白猿，暮援苍藤扪星宿。白兮白兮与我俱，茅龙羽节来徐徐。
醉桃源·秋海棠
作者：李雯
朝代：清
体裁：词

愁红低影碧阑干，玲玲风佩寒。背人无语小屏山，相扶秋病阑。宜翠竹、近苔钱，婵娟庭户间。相思种子隔年年，幽芳和泪鲜。
醉花阴·重阳
作者：李雯
朝代：清
体裁：词

绛纱爱把黄金缕，鬓影清香袖。一晌又重阳，满目云山，不待人归后。江天落雁垂垂久，好景知依旧。不是怨黄花，只为离人，误得黄花瘦。
锦帐春·遣意
作者：李雯
朝代：清
体裁：词

好酒难胜，游丝易断，片晌沉吟千遍。鹧鸪声，蝴蝶梦，看夕阳多半，旧时台殿。花点红尘，绳牵紫燕，也应是、因缘一段。奈相思，千里月，任东风难教人排遣。
长相思·咏秋风
作者：李雯
朝代：清
体裁：词

枫叶飞，柳叶飞。飞向空闺无尽时。遥遥千里思。西风吹，北风吹。吹入君衣知不知，香帷薄暮垂。
阮郎归·书锦
作者：李雯
朝代：清
体裁：词

画帘卷起郁金堂，弄影过回廊。宫袍新打内家香，当时解佩郎。携翠管，近明窗，春山待晓妆。洛阳才子是东床，西厢春梦长。
阮郎归·秋晚
作者：李雯
朝代：清
体裁：词

夕阳庭院锁芭蕉，凉风和雁高。芙蓉红褪满江潮，金塘知路遥。罗袖薄、晚香飘，歌梁空燕巢。添衣小立紫阑桥，凄清闻凤箫。
阮郎归·閒愁
作者：李雯
朝代：清
体裁：词

满帘暮雨对青山，楼高香袖寒。绿帆乱落水西湾，银筝无意弹。金鸭冷、泪珠残，一庭红叶翻。鹧鸪飞去又飞还，人如秋梦阑。
雨中舟次灵岩山
作者：李雯
朝代：清
体裁：古风

飞雨湿回塘，中林蔼凄爽。高台兰叶稀，玉砌青苔上。仿佛歌吹音，徘徊更兴想。芳趺长石华，鸣榔动清响。女萝何婵娟，烟虹竟来往。香芜草径深，琴没离思鞅。蟪蛄则已鸣，云窦初未朗。辍棹晒层阿，怀抱深俯仰。
雨中花
作者：李雯
朝代：清
体裁：词

漫说海榴开遍了，怎无缘、玉山一倒。写破狼毫，题残蚕纸，总为愁人道。庭院深深晴昼好，奈相思、梦儿不到。反插牙签，倾倒花里，只是闲烦恼。
青玉案
作者：李雯
朝代：清
体裁：词

惯消玉腕镂金钏，细数佳期春半。墙外风筝云里断。樱桃花下，秋千红索，整个閒庭院。无凭无准青禽翰，愁雨愁晴芳草岸。常锁葳蕤春不管。施香小鸟，伴人憔悴，学语低声唤。
青玉案·得信
作者：李雯
朝代：清
体裁：词

菱花看罢晨妆了，天外信传青鸟。蹙损眉尖双叶小。鸳鸯谱上，金针初到，怕有人知道。尝将密意输春草，消息通时又烦恼。谁识银钩真字好，微持薄怒，已曾心照，照见和衣倒。
题西厢图二十则蝶恋花·初见
作者：李雯
朝代：清
体裁：词

庭院沉沉春几许。回影东墙，听得花间语。愿作游丝空里住，随人更落香风处。芳径苔侵么凤履。没个安排，冉冉行云去。转过蔷薇惊翠羽，相思只在旃檀树。
风中柳·閒情
作者：李雯
朝代：清
体裁：词

暗锁离愁，端是楼前杨柳。凭栏干、月痕初透。腕儿越瘦，眉儿越皱。怕黄昏、燕归时候。粉薄香销，帘额清清依旧。试兰汤、微温豆蔻。常垂纤手，轻披罗袖。倚屏风、夜深灯后。
风入松·离别
作者：李雯
朝代：清
体裁：词

西风霜叶短长亭，惊动别离情。玉骢惯是催人去，茫茫也荒草云平。红袂分开双泪，斜阳独照孤征。阳关不唱第三声，无计殢君行。才辞鸳帐亲银灯，回头看水绿山青。数两车移垂柳，几回雁起少汀。
风流子·写怀
作者：李雯
朝代：清
体裁：词

千山梅雨歇，翠微里、冉冉碧云归。想煮兰庭户，吴天平暖，罢蚕时候，越岭低迷。凭栏久、朱霞明粉壁，黄鸟度新枝。看水散荷珠，暗成别泪，笺余蕉叶，写起相思。登楼携手处，常牵惹最是，珍重声迟。为数几围明月，应问归期。念湘竹帘中，半残桅子，海棠阶下，细点萤儿。好个恼人天气，独自难支。
风流子·送春
作者：李雯
朝代：清
体裁：词

谁教春去也？人间恨，何处问斜阳？见花褪残红，莺捎浓绿，思量往事，尘海茫茫。芳心谢，锦梭停旧织，麝月懒新妆。杜宇数声，觉馀惊梦；碧栏三尺，空倚愁肠。东君抛人易，回头处，犹是昔日池塘。留下长杨紫陌，付与谁行？想折柳声中，吹来不尽；落花影里，舞去还香。难把一樽轻送，多少暄凉。
鸳湖曲
作者：李雯
朝代：清
体裁：古风

鸳湖碧水寒如玉，画阁明帘向城曲。城头万堞波底明，城下千门漾空绿。花桨轻桡相斗飞，川光杳荡摇霏微。天鸡云中张锦翼，芙蓉露下披红衣。此中云物亦无数，朱门筑断凌波路。岂闻金管随清风，时见荒台满凉雾。季冬霜野无飞叶，芦根雁翅相切切。此乡游女不綄纱，玉梭手冻冰丝绝。明年二月桑如麻，湖上女儿颜胜花。十三携出青丝笼，影落湖中生彩霞。
鹊踏枝·初夏湖上雨怀
作者：李雯
朝代：清
体裁：词

半枕催寒更漏雨。夜合香开，初试闲愁绪。好梦醒时惊鹊语，纤纤又湿梧桐树。越水吴山情几许。翠幕烟波，不见花飞处。怕向西陵闻杜宇，空庭依旧苍苔暮。
鹊踏枝·落叶
作者：李雯
朝代：清
体裁：词

惨碧愁黄无气力，做尽秋声，砌满栏干侧。疑是纱窗风雨人，斜阳又送栖鸦急。不比落花多爱惜，南北东西，自有人知得。咋夜小楼寒四壁，半堆金井霜华白。
鹊踏枝·雨舟纪梦
作者：李雯
朝代：清
体裁：词

四围山色新安路。溪滑云深，唤起离人绪。点点黄梅天上雨，五更湿尽相思树。飘飖已作浮萍侣。角枕蓬窗，无计推愁去。石上菖蒲长几许，梦回香阁逢端午。
鹊踏枝·风情
作者：李雯
朝代：清
体裁：词

豆蔻枝头红粟小。半整云鬟，知是伤春了。幸得玉楼香未杳，人间有信传青鸟。闻说柳梢青渺渺。一剪横波，如对潇湘晓。为语东风吹蝶早，教人著意怜芳草。
鹧鸪天·夕阳
作者：李雯
朝代：清
体裁：词

半壁深阴响杜鹃，淡黄云树日衔山。妆残人在阑干角，目断天晴莲子湾。情薄暮、最相关，碧纱闲卷小萍翻。可怜鸦背无多景，惯锁星眸罨画间。
屏山夕照
作者：李雰
朝代：清

峭壁蒙葺绿，天然列画屏。夕阳残照里，添得十分青。
龙潭夜月
作者：李雰
朝代：清

月皎寒潭清，夜深秋露白。骊龙自在眠，云影荡天碧。
初发都门
作者：李霨
朝代：清

六年束吏舍，所向困局迫。出郊兹晨始，豁若樊笼释。望山怀故栖，遵途感新陌。回首魏阙高，尘沙黯将夕。微躯堕世罟，拮据事行役。岂无四方志，悲与亲爱隔。旷寂均苦乐，浮生安所择。起灭情无端，沉思莫能掷。
喜晤孙星衡社丈述赠
作者：李霨
朝代：清

昔判长安袂，烽烟障蓟丘。穷交惟我在，远道为君愁。岂意三年别，同为万里游。晤言如梦寐，于邑岂能酬。
枫岭
作者：李霨
朝代：清

枫岭与梨岭，南北相拱揖。石脉固潜通，蟠峙各独立。林木互纠纷，乱峰森？？。其巅判闽浙，风土隔邦邑。跻崖俯绝谷，转道仅微级。凌空危桥滑，束涧鸣溜急。负担尽游估，攀缘如蚁集。伤哉营微利，走险讵夙习。下见稻畦人，惊客举蓑笠。驰骛违所性，邅回增忧色。
枫岭
作者：李霨
朝代：清
体裁：古风

枫岭与梨岭，南北相拱揖。石脉固潜通，蟠峙各独立。林木互纠纷，乱峰森��。其巅判闽浙，风土隔邦邑。跻崖俯绝谷，转道仅微级。凌空危桥滑，束涧鸣溜急。负担尽游估，攀缘如蚁集。伤哉营微利，走险讵夙习。下见稻畦人，惊客举蓑笠。驰骛违所性，邅回增忧色。
枫岭
作者：李霨
朝代：清

枫岭与梨岭，南北相拱揖。石脉固潜通，蟠峙各独立。林木互纠纷，乱峰森𧥄𧥄。其巅判闽浙，风土隔邦邑。跻崖俯绝谷，转道仅微级。凌空危桥滑，束涧鸣溜急。负担尽游估，攀缘如蚁集。伤哉营微利，走险讵夙习。下见稻畦人，惊客举蓑笠。驰骛违所性，邅回增忧色。
舟发浦城
作者：李霨
朝代：清

地形下东南，滩溜如箭疾。客行冲雾雨，扁舟仅容膝。粼粼沙痕高，齿齿石锋密。礌砢碍中流，巨细状非一。狭逼惊涛飞，深沸漩涡溢。舟楫巧纡避，簸荡神先怵。篙师一失手，势与洪流汩。眩眼杂卉稠，送客奔崖崒。骇奇豫初览，过险怕缕述。乘流怪浮生，坎止私愿毕。
送杨贤甫副宪祀华岳江渎
作者：李霨
朝代：清

圣代怀柔秩典章，首严岳渎尊金方。中丞暂假祠官节，宗伯亲颁御府香。挺秀三峰连汉畤，安澜万里下瞿塘。新秋莫讶无残暑，驿路风清白简霜。
长夏闲居杂兴
作者：李霨
朝代：清

淡荡羲皇卧，英雄河朔杯。斯人难复起，古道日尘埃。斗捷山多径，全生木不才。两端终易剖，决策是归来。
节令门·端阳
作者：李静山
朝代：清
体裁：诗

樱桃桑椹与菖蒲，更买雄黄酒一壶。
门外高悬黄纸帖，却疑账主怕灵符。
哭车质斋师
作者：李颖
朝代：清

退之文字羲之字，大江以南首屈指。门前问字车马屯，陶成多士作佳士。梁溪邵师昨岁殂，同作长歌问天只。邵师既往情感伤，幸得吾师健饭耳。那堪鹤召游东维，不见人间泪如水。二十年来一刹那，老成凋谢已如此。呜呼自古谁不死，既死不朽人有几。
史梦兰继室田太夫人九十大寿
作者：李颖陈
朝代：清
体裁：联

坐满春风，王母筵开萱草茂；堂成昼锦，尚书酒进杏花红。
桃林坪
作者：李颙
朝代：清

阴崖风雨泻回湍，一朵芙蓉不可探。流水断桥缘石过，野花随意倚晴岚。
鸦片烟诗钟
作者：李饴荪
朝代：清
体裁：联

异香每向灯前扑；佳句还须饭后成。
偶步承熙寺
作者：李馥
朝代：清
体裁：七言律诗

熙宁古刹有遗踪，零落亭台第几重。镫影照残僧鬓短，苔痕添上佛头浓。豫章白昼号风雨，废院黄昏寂鼓钟。四十八庵何处问，荒烟如许一扶筇。
过司空表圣墓
作者：李馥
朝代：清

古道瞻遗墓，丰碑纪有唐。荣华辞黻冕，泉石殉君王。诗品卑元相，清风慕首阳。如何长乐老，黄发耐兴亡！
芦花
作者：李馨桂
朝代：清

秋雪一篷思在水，冻云十里梦如烟。
别侄朝础
作者：李骥元
朝代：清

潞水东归海，潼关北护秦。此行重陟险，相望各伤春。雨暗山中树，云高马上人。莫忘痴叔语，努力爱吟身。
喜墨庄兄回京
作者：李骥元
朝代：清

三载天涯滞，归无别物持。江山吴越画，烟月鲁齐诗。谈至日斜后，饮观星出时。家庭殊旅宿，欢笑自忘疲。
天雄关
作者：李骥元
朝代：清

左排山万峰，右包江一道。矗矗天雄关，冲霄崖未了。地鸣钟鼓多，天入秦陇小。波涛碧油油，霜霰白皓皓。自经阁道行，群山拓怀抱。及兹历益峻，如鹤凌苍昊。莫去寻山僧，僧归白云表。
定兴道中遇张叔举翎检讨同年典试陕西回京
作者：李骥元
朝代：清

父没不扶归，母老不侍旁。积此万古恨，饥驱游他乡。南风蒸六月，客子汴梁歇。西风下太行，艰险磨瘦骨。瘦骨不自恕，云飘海东去。回忆北堂萱，意马索难驭。君归步金銮，天颜为之欢。愿一见吾母，言骥身平安。家远知自爱，天寒知著裳。勿为游子念，倚闾朝暮望。
寄侄朝础
作者：李骥元
朝代：清

醒园当日共嬉游，采菊东篱趁晚秋。步月每过延月洞，穿云多上看云楼。晓逢村媪沽新酒，日伴渔翁戏小舟。回首故乡千里隔，思君况动别离愁。
得家书作
作者：李骥元
朝代：清

羁人每恨得书难，比至书来不忍看。已为家贫伤米贵，何堪岁暮惜衣单。霜枯塞草山俱瘦，雨减汾河水正乾。好挟太行云两片，相随征骑到长安。
所思
作者：李骥元
朝代：清

春风无待约，特地到窗前。杂树花仍发，三江客未还。断云依海水，晴日远吴天。世路艰难悉，归来枕石眠。
泽口
作者：李骥元
朝代：清

楚天迟雪霜，千里青不断。舟将嘉树迎，目随远山转。篙师午系缆，游子夜登岸。岸连天上月，沙聚云中雁。人来雁行飞，河动月光乱。蒋蒲碧丛丛，镫火红烂烂。楚女不冶容，门中自炊爨。烹鱼复煮酒，殷勤供客案。太史若观风，兹风自江汉。
赠何云峰
作者：李骥元
朝代：清

去年残腊天雨霜，吾子墨缞登我堂。踯躅哽咽声不扬，边尘染衣风透裳。为言乃父殁异乡，仁宦致此心摧伤。生前故交殁后忘，昔周人急今空囊。剑关迢递秦陇长，丹旐何由归梓桑。我方鼓缶歌悼亡，弦琴断绝难更张。侧身三晋观乐阳，山魈啼泣魑魅狂。何处招魂陈酒浆，束装无策心茫茫。今兹垂柳复垂杨，安得送汝归金堂。
野望
作者：李骥元
朝代：清

策马城西望，郊原带夕晖。霜凋秋树瘦，云补远山肥。跃水参鱼乐，横空慕雁飞。偶偕农父语，昏暮尚忘归。
龙洞背
作者：李骥元
朝代：清

逆龙引秦水，直向此山送。山灵塞前途，云崖密无缝。龙怒张爪牙，穿石遂为洞。千里辟成河，一门开若瓮。水声与石声，今古两相閧。山中何所闻，来去鸟音哢。幽意快心曲，徐揽青丝鞚。
挽曾国荃联
作者：李鬯庚
朝代：清
体裁：联

图形麟阁，早已千秋，缅仗钺专征，平建业以清中原，海内卅年赓复旦；忝列龙城，仅邀一盼，讵驾舟远谒，次汉皋即闻噩耗，江南昨夜落台星。
凝翠轩联
作者：李鳝
朝代：清
体裁：联

出郭此间堪歇脚；登楼一望已开怀。
过先贤闵子骞故里
作者：李鸿勋
朝代：清

数十间茅屋，人传闵子家。秋风吹不断，满地有芦花。
挽张之洞联
作者：李鸿才
朝代：清
体裁：联

手笔迈张燕公，勋业迈张江陵，中外觇相臣，衮衮同朝艰继武；明道如韩国子，坐镇如羊叔子，东南遗教泽，莘莘多士范斯文。
丙戌四月随醇邸巡海呈教
作者：李鸿章
朝代：清

雕弓玉节出天阊，士女如山拥绣裳。照海旌旗摇电影，切云戈槊耀荣光。佽飞禁旅严千帐，罗拜夷酋列几行。德协谦尊齐赞颂，力辞黄屋福威扬。万千气象蜃楼高，忽地齐烟涌六鳌。慈佛护持看献瑞，仙舟共济敢辞劳。自怜坚壁心偏苦，却愧屯田诏屡褒。无限临歧依恋意，漫吟潭水答云璈。
丙戌四月随醇邸巡海呈教·其一
作者：李鸿章
朝代：清

雕弓玉节出天阊，士女如山拥绣裳。照海旌旗摇电影，切云戈槊耀荣光。佽飞禁旅严千帐，罗拜夷酋列几行。德协谦尊齐赞颂，力辞黄屋福威扬。
丙戌四月随醇邸巡海呈教·其二
作者：李鸿章
朝代：清

万千气象蜃楼高，忽地齐烟涌六鳌。慈佛护持看献瑞，仙舟共济敢辞劳。自怜坚壁心偏苦，却愧屯田诏屡褒。无限临歧依恋意，漫吟潭水答云璈。
丙辰夏明光镇旅店题壁
作者：李鸿章
朝代：清

四年牛马走风尘，浩劫茫茫剩此身。杯酒藉浇胸磊块，枕戈试放胆轮囷。愁弹短铗成何事，力挽狂澜定有人。绿鬓渐凋旄节落，关河徙倚独伤神。巢湖看尽又洪湖，乐土东南此一隅。我是无家失群雁，谁能有屋稳栖乌。袖携淮海新诗卷，归访烟波旧钓徒。遍地槁苗待霖雨，闲云欲出又踟蹰。
丙辰夏明光镇旅店题壁·其一
作者：李鸿章
朝代：清

四年牛马走风尘，浩劫茫茫剩此身。杯酒藉浇胸磊块，枕戈试放胆轮囷。愁弹短铗成何事，力挽狂澜定有人。绿鬓渐凋旄节落，关河徙倚独伤神。
丙辰夏明光镇旅店题壁·其二
作者：李鸿章
朝代：清

巢湖看尽又洪湖，乐土东南此一隅。我是无家失群雁，谁能有屋稳栖乌。袖携淮海新诗卷，归访烟波旧钓徒。遍地槁苗待霖雨，闲云欲出又踟蹰。
临终诗
作者：李鸿章
朝代：清

劳劳车马未离鞍，临事方知一死难。三百年来伤国步，八千里外吊民残。秋风宝剑孤臣泪，落日征旗大将坛。海外尘氛纷未已，诸君莫作等闲看。
临终诗
作者：李鸿章
朝代：清
体裁：诗

劳劳车马未离鞍，临事方知一死难。
三百年来伤国步，八千里外吊民残。
秋风宝剑孤臣泪，落日旌旗大将坛。
寰海尘氛纷未已，诸君莫作等闲看。
临终诗
作者：李鸿章
朝代：清

劳劳车马未离鞍，临事方知一死难。三百年来伤国步，八千里外吊民残。秋风宝剑孤臣泪，落日旌旗大将坛。海外尘氛犹未息，诸君莫作等闲看。
二赋堂
作者：李鸿章
朝代：清
体裁：联

一炬火何处鏖兵，最怜酾酒临江，风便已教公瑾借；两篇赋偶然点笔，可惜惊涛拍岸，壮观不与子由同。
二赋堂
作者：李鸿章
朝代：清
体裁：联

前后二赤壁，会留墨妙镇斯堂，今兹大厦重支，月白风清思赋手；苏胡两文忠，并以翰林官此地，我亦连圻忝领，山高水落仰先民。
入都
作者：李鸿章
朝代：清

丈夫只手把吴钩，意气高于百尺楼。一万年来谁著史，三千里外欲封侯。定须捷足随途骥，那有间情逐野鸥。笑指芦沟桥畔路，有人从此到瀛洲。频年伏枥困红尘，悔煞驹光二十春。马足出群休恋栈，燕辞故垒更图新。遍交海内知名士，去访京师有道人。藉此可求文字益，胡为抑郁老吾身。局促真如虱处裈，思乘春浪到龙门。许多同辈矜科第，已过华年逐水源。两字功名添热血，半生知遇有殊恩。壮怀枨触闻鸡夜，记取秋风拭泪痕。桑乾河上白云横，惟祝双亲旅舍平。回首昔曾勤课读，负心今尚未成名。六年宦海持清节，千里家书促远行。直待春明花放日，人间乌鸟慰私情。一枕邯郸梦醒迟，蓬瀛虽远系人思。出山志在登鳌顶，何日身才入凤池。诗酒未除名士习，公卿须趁少年时。碧鸡金马寻常事，总要生来福分宜。一入都门已到家，征人北上日西斜。槐厅谬附明经选，桂苑犹虚及第花。世路恩仇收短剑，人情冷暖验笼纱。傥无驷马高车日，誓不重回故里车。黄河泰岱势连天，俯瞰中州一点烟。此地尽能开眼界，远行半为好山川。陆机入洛才名振，苏辙来游壮志坚。多谢咿唔穷巷士，残年兀坐守遗篇。一肩行李又吟囊，检点诗书喜欲狂。帆影波痕淮浦月，马蹄草色蓟门霜。故人共赠纯仁麦，荆妇同持陆贾装。自愧长安居不易，翻教食指累高堂。骊歌缓缓度离筵，正与亲朋话别天。此去但教磨铁砚，再来惟望插金莲。即今馆阁需才日，是我文章报国年。揽鬓苍苍犹未改，不应身世又迍邅。
入都
作者：李鸿章
朝代：清

其一丈夫只手把吴钩，意气高于百尺楼。一万年来谁著史，三千里外欲封侯。定将捷足随途骥，那有闲情逐水鸥。笑指泸沟桥畔月，几人从此到瀛洲？其二频年伏枥困红尘，悔煞驹光二十春；马足出群休恋栈，燕辞故垒更图新。遍交海内知名士，去访京师有道人；即此可求文字益，胡为抑郁老吾身！其三黄河泰岱势连天，俯看中流一点烟；此地尽能开眼界，远行不为好山川。陆机入洛才名振，苏轼来游壮志坚；多谢咿唔穷达士，残年兀坐守遗编。其四回头往事竟成尘，我是东西南北身；白下沉酣三度梦，青衫沦落十年人。穷通有命无须卜，富贵何时乃济贫；角逐名场今已久，依然一幅旧儒巾。其五局促真如虱处裈，思乘春浪到龙门；许多同辈矜科第，已过年华付水源。两字功名添热血，半生知已有殊恩；壮怀枨触闻鸡夜，记取秋风拭泪痕。其六桑干河上白云横，惟冀双亲旅舍平；回首昔曾勤课读，负心今尚未成名。六年宦海持清节，千里家书促远行；直到明春花放日，人间乌鸟慰私情。其七一枕邯郸梦醒迟，蓬瀛虽远系人思；出山志在登鳌顶，何日身才入凤池？诗酒未除名士习，公卿须称少年时；碧鸡金马寻常事，总要生来福命宜。其八一肩行李又吟囊，检点诗书喜欲狂；帆影波痕淮浦月，马蹄草色蓟门霜。故人共赠王祥剑，荆女同持陆贾装；自愧长安居不易，翻教食指累高堂。其九骊歌缓缓度离筵，正与亲朋话别天；此去但教磨铁砚，再来唯望插金莲。即今馆阁需才日，是我文章报国年；览镜苍苍犹未改，不应身世久迍邅。其十一入都门便到家，征人北上日西斜；槐厅谬赴明经选，桂苑犹虚及第花。世路恩仇收短剑，人情冷暖验笼纱；倘无驷马高车日，誓不重回故里车。
入都·其一
作者：李鸿章
朝代：清

丈夫只手把吴钩，意气高于百尺楼。一万年来谁著史，三千里外欲封侯。定须捷足随途骥，那有间情逐野鸥。笑指芦沟桥畔路，有人从此到瀛洲。
入都·其七
作者：李鸿章
朝代：清

一入都门已到家，征人北上日西斜。槐厅谬附明经选，桂苑犹虚及第花。世路恩仇收短剑，人情冷暖验笼纱。傥无驷马高车日，誓不重回故里车。
入都·其九
作者：李鸿章
朝代：清

一肩行李又吟囊，检点诗书喜欲狂。帆影波痕淮浦月，马蹄草色蓟门霜。故人共赠纯仁麦，荆妇同持陆贾装。自愧长安居不易，翻教食指累高堂。
入都·其二
作者：李鸿章
朝代：清

频年伏枥困红尘，悔煞驹光二十春。马足出群休恋栈，燕辞故垒更图新。遍交海内知名士，去访京师有道人。藉此可求文字益，胡为抑郁老吾身。
入都·其五
作者：李鸿章
朝代：清

桑乾河上白云横，惟祝双亲旅舍平。回首昔曾勤课读，负心今尚未成名。六年宦海持清节，千里家书促远行。直待春明花放日，人间乌鸟慰私情。
入都·其八
作者：李鸿章
朝代：清

黄河泰岱势连天，俯瞰中州一点烟。此地尽能开眼界，远行半为好山川。陆机入洛才名振，苏辙来游壮志坚。多谢咿唔穷巷士，残年兀坐守遗篇。
入都·其六
作者：李鸿章
朝代：清

一枕邯郸梦醒迟，蓬瀛虽远系人思。出山志在登鳌顶，何日身才入凤池。诗酒未除名士习，公卿须趁少年时。碧鸡金马寻常事，总要生来福分宜。
入都·其十
作者：李鸿章
朝代：清

骊歌缓缓度离筵，正与亲朋话别天。此去但教磨铁砚，再来惟望插金莲。即今馆阁需才日，是我文章报国年。揽鬓苍苍犹未改，不应身世又迍邅。
入都·其四
作者：李鸿章
朝代：清

局促真如虱处裈，思乘春浪到龙门。许多同辈矜科第，已过华年逐水源。两字功名添热血，半生知遇有殊恩。壮怀枨触闻鸡夜，记取秋风拭泪痕。
北京安徽会馆文聚堂联
作者：李鸿章
朝代：清
体裁：联

二千年前贤后贤，星象聚紫薇垣北；十三州旧雨今雨，云龙会宣武城南。
北京安徽会馆联
作者：李鸿章
朝代：清
体裁：联

依然平地楼台，往事无忘宣榭警；犹值来朝车马，清时喜赋柏梁篇。
天津悯忠祠联
作者：李鸿章
朝代：清
体裁：联

大海咽波涛，遗恨难填精卫石；皇朝多雨露，褒忠常傍水仙祠。
安徽会馆
作者：李鸿章
朝代：清
体裁：联

安得广厦千万间，庇天下寒士；愿与吾党二三子，称乡里善人。
寄越南王诗
作者：李鸿章
朝代：清

河山表里本天成，寄语贤王建树宏。朝汉尉佗犹有志，帝秦新衍竟何名。雕题部落三关控，尝胆君臣奄虑生。垂老伏波犹矍铄，五溪南去不胜情。
山东旅舍题壁
作者：李鸿章
朝代：清

黄河东抱乱山流，迢递征途又暮秋。愧我年华同邓禹，飘零书剑未封侯。故园荆树隔三株，虎口知能脱得无。怕听荒鸡啼晓月，断人乡梦易模糊。
山东旅舍题壁·其一
作者：李鸿章
朝代：清

黄河东抱乱山流，迢递征途又暮秋。愧我年华同邓禹，飘零书剑未封侯。
山东旅舍题壁·其二
作者：李鸿章
朝代：清

故园荆树隔三株，虎口知能脱得无。怕听荒鸡啼晓月，断人乡梦易模糊。
忠悯祠联
作者：李鸿章
朝代：清
体裁：联

大海吸波涛，遗恨难填精卫石；圣朝多雨露，褒忠常傍水仙祠。
感事述怀呈涤生师用何廉舫太守除夕韵同次青仙屏弥之作·其一
作者：李鸿章
朝代：清

九天阊阖叫能开，大地波澜挽得回。沟壑余生千里转，沙场战骨几人埋。风高劲草犹披拂，岁晚乔松待护培。怀旧苍茫尝独立，眼中多少出群材。
感事述怀呈涤生师用何廉舫太守除夕韵同次青仙屏弥之作·其七
作者：李鸿章
朝代：清

细柳将军百战经，儿童戴德姓名馨。曾攀槛角回天眷，重泣淮南霣将星。范老忧时头更白，郗生入幕眼常青。传烽今已连河朔，犹记豚鱼解效灵。
感事述怀呈涤生师用何廉舫太守除夕韵同次青仙屏弥之作·其三
作者：李鸿章
朝代：清

日盼灵台振旅归，羽书十道疾如飞。楼船夜月江涛咽，铸骑秋风塞草肥。列郡纵横纷窟穴，数番徵调厌旌旂。玉关徒有刀环约，虮虱年年满战衣。
感事述怀呈涤生师用何廉舫太守除夕韵同次青仙屏弥之作·其九
作者：李鸿章
朝代：清

死者已矣存者散，故园惆怅不胜春。谏争袁盎新承召，坐啸孙登乐守贫。往事悠悠同逝水，诸公衮衮共扶轮。杜陵流落江湖久，老向人间逐后尘。
感事述怀呈涤生师用何廉舫太守除夕韵同次青仙屏弥之作·其二
作者：李鸿章
朝代：清

元气鸿濛二百秋，潢池养寇孰贻忧。擎天才力云中翼，浮世功名水上沤。巢幕但闻嬉燕雀，农田那得劝鸤鸠。军前乞写监门画，呼吁民劳庶小休。
感事述怀呈涤生师用何廉舫太守除夕韵同次青仙屏弥之作·其二
作者：李鸿章
朝代：清

元气鸿濛二百秋，潢池养寇孰贻忧。擎天才力云中翼，浮世功名水上沤。巢幕但闻嬉燕雀，农田那得劝鸤鸠。军前乞写监门画，呼吁民劳庶小休。日盼灵台振旅归，羽书十道疾如飞。楼船夜月江涛咽，铸骑秋风塞草肥。列郡纵横纷窟穴，数番徵调厌旌旂。玉关徒有刀环约，虮虱年年满战衣。六军饥怨竞嗷鸿，圣主临轩尚梦熊。独有夷吾霸江左，群思萧相运关中。海陵积粟沙量白，少府供钱铁铸红。征市榷酤无尽藏，弦高卜式有遗风。七年飘泊节旄存，追怆同袍烈士魂。谏草商量捍吾圉，伏蒲涕泣感君恩。猿悲鹤怨来舒国，寒水萧风下蓟门。何事田横孤客在，摩挲故剑绣苔痕。朱家大侠报恩长，寒谷谈兵夏有霜。洪泽投鞭威尚赫，白沙裹革骨犹香。丹烬蜕羽遗经卷，黑塞归魂指故乡。苦忆春郊偕纵马，山阳残笛听凄凉。细柳将军百战经，儿童戴德姓名馨。曾攀槛角回天眷，重泣淮南霣将星。范老忧时头更白，郗生入幕眼常青。传烽今已连河朔，犹记豚鱼解效灵。一角江城恨未消，长怀楚泽佩芳椒。中原旗鼓声先震，半壁金汤土竟焦。蜀郡祠堂村社祭，赵州人士酒杯浇。当时愧乏蚍蜉救，投阁何须解客嘲。死者已矣存者散，故园惆怅不胜春。谏争袁盎新承召，坐啸孙登乐守贫。往事悠悠同逝水，诸公衮衮共扶轮。杜陵流落江湖久，老向人间逐后尘。蓬莱弱水路三千，献赋《长杨》几见怜。骏足绝群羞豆栈，蛾眉倾国怨华年。空谈玉麈真多事，小试铅刀不值钱。广武登临无限意，愁看直北旧山川。况瘁椿庭隔九泉，沈沈寒日坠虞渊。锦囊未敢忘三矢，荩箧何曾名一钱。江表伶俜悲弟妹，墓门荒寂剩园田。海枯石烂心难死，遗恨空将泪雨填。枢帅忠诚上格天，春明问字十年前。文章坛坫驱今古，气象沧溟罩万千。威憺江湘弥抑抑，腹藏兵甲亦便便。出师再表争形胜，知在龙蟠虎踞边。间关杖策夕阳红，录录平原十九中。春茧吐丝偏自缚，冻蝇钻纸总难通。筹边无术追王朴，从事多材尽马忠。旧雨开樽重聚首，未妨磨蝎命终穷。艨艟破浪用如神，天下安危寄此身。快马健儿争入手，票姚车骑岂无人。腐儒本欠封侯相，末座宜充较射宾。髀肉渐生豪气退，无家莫更厌清贫。何郎一纸报平安，冰雪诗篇背俗看。春草凄迷思北渚，秋坟哀艳唱南冠。匡时且制新亭泣，涉险悬知蜀道难。闻说江皋吊袁术，暗风吹雨打窗寒。方召桓桓轶盛周，壮游抵掌遍诸侯。南飞乌鹊争依树，东去蛟龙欲顺流。谋国裴公勤远略，庇人白传展长裘。投戈喜见升平日，虾菜烟波一舸收。
感事述怀呈涤生师用何廉舫太守除夕韵同次青仙屏弥之作·其五
作者：李鸿章
朝代：清

七年飘泊节旄存，追怆同袍烈士魂。谏草商量捍吾圉，伏蒲涕泣感君恩。猿悲鹤怨来舒国，寒水萧风下蓟门。何事田横孤客在，摩挲故剑绣苔痕。
感事述怀呈涤生师用何廉舫太守除夕韵同次青仙屏弥之作·其八
作者：李鸿章
朝代：清

一角江城恨未消，长怀楚泽佩芳椒。中原旗鼓声先震，半壁金汤土竟焦。蜀郡祠堂村社祭，赵州人士酒杯浇。当时愧乏蚍蜉救，投阁何须解客嘲。
感事述怀呈涤生师用何廉舫太守除夕韵同次青仙屏弥之作·其六
作者：李鸿章
朝代：清

朱家大侠报恩长，寒谷谈兵夏有霜。洪泽投鞭威尚赫，白沙裹革骨犹香。丹烬蜕羽遗经卷，黑塞归魂指故乡。苦忆春郊偕纵马，山阳残笛听凄凉。
感事述怀呈涤生师用何廉舫太守除夕韵同次青仙屏弥之作·其十
作者：李鸿章
朝代：清

蓬莱弱水路三千，献赋《长杨》几见怜。骏足绝群羞豆栈，蛾眉倾国怨华年。空谈玉麈真多事，小试铅刀不值钱。广武登临无限意，愁看直北旧山川。
感事述怀呈涤生师用何廉舫太守除夕韵同次青仙屏弥之作·其十一
作者：李鸿章
朝代：清

况瘁椿庭隔九泉，沈沈寒日坠虞渊。锦囊未敢忘三矢，荩箧何曾名一钱。江表伶俜悲弟妹，墓门荒寂剩园田。海枯石烂心难死，遗恨空将泪雨填。
感事述怀呈涤生师用何廉舫太守除夕韵同次青仙屏弥之作·其十三
作者：李鸿章
朝代：清

间关杖策夕阳红，录录平原十九中。春茧吐丝偏自缚，冻蝇钻纸总难通。筹边无术追王朴，从事多材尽马忠。旧雨开樽重聚首，未妨磨蝎命终穷。
感事述怀呈涤生师用何廉舫太守除夕韵同次青仙屏弥之作·其十二
作者：李鸿章
朝代：清

枢帅忠诚上格天，春明问字十年前。文章坛坫驱今古，气象沧溟罩万千。威憺江湘弥抑抑，腹藏兵甲亦便便。出师再表争形胜，知在龙蟠虎踞边。
感事述怀呈涤生师用何廉舫太守除夕韵同次青仙屏弥之作·其十五
作者：李鸿章
朝代：清

何郎一纸报平安，冰雪诗篇背俗看。春草凄迷思北渚，秋坟哀艳唱南冠。匡时且制新亭泣，涉险悬知蜀道难。闻说江皋吊袁术，暗风吹雨打窗寒。
感事述怀呈涤生师用何廉舫太守除夕韵同次青仙屏弥之作·其十六
作者：李鸿章
朝代：清

方召桓桓轶盛周，壮游抵掌遍诸侯。南飞乌鹊争依树，东去蛟龙欲顺流。谋国裴公勤远略，庇人白传展长裘。投戈喜见升平日，虾菜烟波一舸收。
感事述怀呈涤生师用何廉舫太守除夕韵同次青仙屏弥之作·其十四
作者：李鸿章
朝代：清

艨艟破浪用如神，天下安危寄此身。快马健儿争入手，票姚车骑岂无人。腐儒本欠封侯相，末座宜充较射宾。髀肉渐生豪气退，无家莫更厌清贫。
感事述怀呈涤生师用何廉舫太守除夕韵同次青仙屏弥之作·其四
作者：李鸿章
朝代：清

六军饥怨竞嗷鸿，圣主临轩尚梦熊。独有夷吾霸江左，群思萧相运关中。海陵积粟沙量白，少府供钱铁铸红。征市榷酤无尽藏，弦高卜式有遗风。
挽左宗棠联
作者：李鸿章
朝代：清
体裁：联

周旋三十年，和而不同，矜而不争，唯先生知我；焜耀九重诏，文以治内，武以治外，为天下惜公。
挽张之京联
作者：李鸿章
朝代：清
体裁：联

数畿内勋旧家，共称竹林谈话，菊径栽花，胜迹依然，聚族甲大河以北；考宰臣世系表，已许骥子兼宗，龙孙毓秀，高人往矣，怆怀望渤海而南。
挽彭玉麟联
作者：李鸿章
朝代：清
体裁：联

不荣官府，不乐室家，百战功高，此身终以江湖老；无忝史书，无惭庙食，千秋名在，余事犹能诗画传。
挽曾国荃联
作者：李鸿章
朝代：清
体裁：联

易名兼胡左两公，十六字天语殊褒，异数更兼棠棣并；伤逝与彭杨一岁，二三子辈流向尽，英才尤惜竹林贤。
挽曾国藩联
作者：李鸿章
朝代：清
体裁：联

师事近三十年，薪尽火传，筑室忝为门生长；威名震九万里，内安外攘，旷世难逢天下才。
挽曾纪泽联
作者：李鸿章
朝代：清
体裁：联

执别一旬，何意遂成千载隔；抗棱四裔，此才方识九州难。
挽谭宗浚联
作者：李鸿章
朝代：清
体裁：联

铜马门高，谁厌承平出严助；碧鸡山远，竟看回谷失王裒。
挽郭嵩焘联
作者：李鸿章
朝代：清
体裁：联

周旋于益阳湘乡湘阴诸老之间，溯四纪交亲，俯仰云霄同一瞬；位业与味经伯申伯元百年相望，信群伦宗匠，羽仪台阁失斯人。
挽郭松林妾联
作者：李鸿章
朝代：清
体裁：联

一死最难，异日何如今日好；千秋不朽，小星竟傍大星沉。
改袁诗六十自寿
作者：李鸿章
朝代：清
体裁：联

已无朝士称前辈；尚有慈亲唤小名。
晚江即事
作者：李鸿章
朝代：清

山气濛濛带雨昏，江潮滚滚挟雷奔。估樯簇笋滩头聚，野市编茅劫后存。愁似云痕浓不减，寒凭酒力醉难温。却怜渔艇全家住，一叶凌波笑语喧。
武昌胡林翼祠联
作者：李鸿章
朝代：清
体裁：联

盛业冠湘东，筹饷练兵，文正公自云不及；崇祠留楚北，鞠躬尽瘁，武乡侯如见其人。
江州阻雪
作者：李鸿章
朝代：清

才过洛水流觞会，又近田家上冢辰。百五春宵金鸭睡，大千世界玉龙鳞。梨花雨落欺余艳，柳絮风来糁细尘。万绿丛中一蓑白，桐庐江畔老垂纶。
游鹿洞归途感赋
作者：李鸿章
朝代：清

鹿去台空屋数椽，置身就在阆风巅。孤筇螟踏烟中路，万壑春藏洞里天。乱后诸生虚讲席，门前流水隔尘缘。低徊朱陆论心地，思使薪穷火不传。
游鹿洞归途感赋
作者：李鸿章
朝代：清

鹿去台空屋数椽，置身犹在阆风巅。孤筇暝踏烟中路，万壑春藏洞里天。乱后诸生虚讲席，门前流水隔尘缘。低徊朱陆论心地，忍使薪穷火不传。
湖上遇雪卧病作
作者：李鸿章
朝代：清

峭风吹冻绿玻璃，浩浩平湖四望迷。雪压轻舠凉气重，云冲高岭远天低。菰蒲白战滩声乱，菜麦青埋野色凄。料得故园花事晚，玉缸春洒为谁携。
登小姑山感怀
作者：李鸿章
朝代：清

岷峨东下数千里，吴楚中分此一拳。楼阁高低嵌竹外，湖山左右赴檐前。春风春雨妆台黯，江北江南画稿悬。绝顶俯临尘世小，便骑黄鹄挟飞仙。东南归路莽萧条，皖口千峰若为招。半局残棋存战舰，八年恨事付寒潮。灵风下水征帆疾，落日中原汗马骄。孤客不堪回首望，苍茫一片劫灰烧。
登小姑山感怀·其一
作者：李鸿章
朝代：清

岷峨东下数千里，吴楚中分此一拳。楼阁高低嵌竹外，湖山左右赴檐前。春风春雨妆台黯，江北江南画稿悬。绝顶俯临尘世小，便骑黄鹄挟飞仙。
登小姑山感怀·其二
作者：李鸿章
朝代：清

东南归路莽萧条，皖口千峰若为招。半局残棋存战舰，八年恨事付寒潮。灵风下水征帆疾，落日中原汗马骄。孤客不堪回首望，苍茫一片劫灰烧。
舟夜苦雨
作者：李鸿章
朝代：清
体裁：五言律诗

一月天何醉，四山云若痴。潮添积雨后，春到寒江迟。梦觉客衾薄，灯昏邻笛悲。流年孤艇送，不觉鬓丝丝。
荷兰夜宴
作者：李鸿章
朝代：清

出入承明四十年，忽来海外地行仙。华筵盛会娱丝竹，千岁镫花喜报传。
赴试途中有感
作者：李鸿章
朝代：清

丈夫只手把吴钩，意气高于百尺楼。一万年来谁著史？八千里外觅封侯。定将捷足随途骥，那有闲情逐水鸥！笑指泸沟桥畔月，几人从此到瀛洲？
赴试途中有感
作者：李鸿章
朝代：清

回头往事竟成尘，我是东西南北身。白下沉酣三度梦，青山沦落十年人。穷通有命无须卜，富贵何时乃济贫。角逐名场今已久，依然一幅旧儒巾。
赴试途中有感
作者：李鸿章
朝代：清

黄河泰岱势连天，俯看中流一点烟。此地尽能开眼界，远行不为好山川。陆机入洛才名振，苏轼来游壮志坚。多谢咿唔穷达士，残年兀坐守遗编。
追悼侍姬冬梅八首
作者：李鸿章
朝代：清

莲房坠粉梦京华，戎马飘零何处家。无那江城传一纸，隔年又唱落梅花。诗人寂寞欲归耕，为订樵青竹里盟。悔煞五年僧苦行，沾泥絮影尚多情。柳营归骑指山庄，静夜添香待漏长。回首沧浪亭畔路，绿苔秋草黯斜阳。浮家千里蓟门回，城角西风战鼓哀。娇女扶持同北徙，可怜辛苦贼中来。袁江小聚嘿无言，落叶空房冷闭门。谁料匆匆成永诀，青衫空剩旧啼痕。团扇秋风肯弃捐，别离终恐误婵娟。料知化石心如昨，不抱琵琶过别船。生自湘西葬邗北，昙花一霎总因缘。魂归楚水应无路，夜夜春山叫杜鹃。宦情孤似谋巢燕，羁思悽如抱树蝉。多愧淮南丹未熟，旧时鸡犬已升天。
追悼侍姬冬梅八首·其一
作者：李鸿章
朝代：清

莲房坠粉梦京华，戎马飘零何处家。无那江城传一纸，隔年又唱落梅花。
追悼侍姬冬梅八首·其七
作者：李鸿章
朝代：清

生自湘西葬邗北，昙花一霎总因缘。魂归楚水应无路，夜夜春山叫杜鹃。
追悼侍姬冬梅八首·其三
作者：李鸿章
朝代：清

柳营归骑指山庄，静夜添香待漏长。回首沧浪亭畔路，绿苔秋草黯斜阳。
追悼侍姬冬梅八首·其二
作者：李鸿章
朝代：清

诗人寂寞欲归耕，为订樵青竹里盟。悔煞五年僧苦行，沾泥絮影尚多情。
追悼侍姬冬梅八首·其五
作者：李鸿章
朝代：清

袁江小聚嘿无言，落叶空房冷闭门。谁料匆匆成永诀，青衫空剩旧啼痕。
追悼侍姬冬梅八首·其八
作者：李鸿章
朝代：清

宦情孤似谋巢燕，羁思悽如抱树蝉。多愧淮南丹未熟，旧时鸡犬已升天。
追悼侍姬冬梅八首·其六
作者：李鸿章
朝代：清

团扇秋风肯弃捐，别离终恐误婵娟。料知化石心如昨，不抱琵琶过别船。
追悼侍姬冬梅八首·其四
作者：李鸿章
朝代：清

浮家千里蓟门回，城角西风战鼓哀。娇女扶持同北徙，可怜辛苦贼中来。
雪霁登程将至宿松
作者：李鸿章
朝代：清

积雪沙堤似掌平，香泥浅趁马蹄轻。朔风来自阴崖畔，犹带枯林踏叶声。三月寒逾九九深，炎凉历惯不惊心。菜花满地黄金色，憔悴相看半不禁。
雪霁登程将至宿松·其一
作者：李鸿章
朝代：清

积雪沙堤似掌平，香泥浅趁马蹄轻。朔风来自阴崖畔，犹带枯林踏叶声。
雪霁登程将至宿松·其二
作者：李鸿章
朝代：清

三月寒逾九九深，炎凉历惯不惊心。菜花满地黄金色，憔悴相看半不禁。
鞋山阻风
作者：李鸿章
朝代：清

老去知无作赋才，马当那得好风来。宦情久与沙鸥狎，归梦潜随社燕回。远树黏天云一色，狂涛卷地雪千堆。茫茫彼岸登何日，愿借山灵觅路开。
黄鹤楼官胡二公祠联
作者：李鸿章
朝代：清
体裁：联

力争武汉上游，运会佐中兴，宋相边关姚相守；奠定东南半壁，馨香隆美报，羊公碑石杜公祠。
黄鹤楼联
作者：李鸿章
朝代：清
体裁：联

数千里奔湍激浪，到此楼前，公暇一凭阑，江汉双流相映照；十余年人物英雄，恍如梦幻，我来重访鹤，沧桑三度记曾经。
龙潭阻风怀彭雪琴方伯
作者：李鸿章
朝代：清

秋风纵酒浔阳郭，夜月联吟赤壁舟。往事隔年如昨日，故人击楫又中流。万篙烟雨楼船静，六代江山画角愁。不见玄龙湖海气，卧闻凉吹撼汀洲。
和黎伯庸夜雨书怀之作
作者：李鸿裔
朝代：清

春明门内郘亭诗，短簿风流梦想之。霜菊上肩螯在手，去年十月见君时。居然春饼上秋筵，况有霜花照晚天。唤起黄州三月梦，孤城斜日断炊烟。
和黎伯庸夜雨书怀之作·其一
作者：李鸿裔
朝代：清

春明门内郘亭诗，短簿风流梦想之。霜菊上肩螯在手，去年十月见君时。
和黎伯庸夜雨书怀之作·其二
作者：李鸿裔
朝代：清

居然春饼上秋筵，况有霜花照晚天。唤起黄州三月梦，孤城斜日断炊烟。
挽曾国藩联
作者：李鸿裔
朝代：清
体裁：联

位冠百僚而劳谦自牧，威加四海而盛德若愚，不震不腾，隐几独居勋业外；年垂大耋而神观勿衰，病至弥留而鞅掌靡息，如临如履，易箦犹在战兢中。
题吴桐云同年出山海关图
作者：李鸿裔
朝代：清

一笑囊书出汉关，医闾北镇海东环。雄边鼓吹腾三辅，奇句弓衣绣百蛮。夜雪毡庐玄菟郡，夕阳驼背老鸦山。时危地险思周历，仗剑输君独往还。李陵台北晾鹰台，秋到居庸万壑哀。九月出关驴背冷，十年回首雁声来。中原戈马犹前日，边塞风云岂异才。掷画还君三叹息，陪都天仗泣龙媒。
题吴桐云同年出山海关图·其一
作者：李鸿裔
朝代：清

一笑囊书出汉关，医闾北镇海东环。雄边鼓吹腾三辅，奇句弓衣绣百蛮。夜雪毡庐玄菟郡，夕阳驼背老鸦山。时危地险思周历，仗剑输君独往还。
题吴桐云同年出山海关图·其二
作者：李鸿裔
朝代：清

李陵台北晾鹰台，秋到居庸万壑哀。九月出关驴背冷，十年回首雁声来。中原戈马犹前日，边塞风云岂异才。掷画还君三叹息，陪都天仗泣龙媒。
高碧湄同年春间谒选入都取道阊门流连旬日盛称铜柈吴叟之为人心向往之道远莫致乃不浃月而余已与吴叟见于金陵碧湄邮书坚余引退之约亦适由济南递至赋此答之并呈铜柈即用湘乡相侯赠吴叟诗原韵
作者：李鸿裔
朝代：清

重帘漏月光如？，风檐椽烛高花摧。故人贻我济城牍，夜窗忽卷明湖来。流光一别两晦朔，计程已踏天街槐。朝骖夕秣无恙否，九畿铁骑方排豗。十年不听东华钥，觚棱回首云山乖。主恩未报涓与埃，壮心俱化尘与灰。夜眠仰屋见星斗，常惧鬼瞰天为灾。拂衣去闭江上宅，空庭卧病生荒莱。愿子早除吏部选，摩搔鳏寡如婴孩。疵疠不生民气乐，河无渡虎山无豺。匡山昔日读书处，政成盍日还归哉。洞庭黏天四无壁，荡荡鸥鸟忘惊猜。美人独处轩辕台，老而不嫁青春隤。子昔见之君山隈，暮天鼓瑟猿啼哀。我欲从之不得往，四方上下弥云霾。翩然一舸冶城下，浪花如雪春江皑。青溪白石忽相遇，拍肩劝我流霞杯。作书报子寄京国，瑶光正对钩陈开。美人若佐商周业，方驾有娀追有邰。
高碧湄同年春间谒选入都取道阊门流连旬日盛称铜柈吴叟之为人心向往之道远莫致乃不浃月而余已与吴叟见于金陵碧湄邮书坚余引退之约亦适由济南递至赋此答之并呈铜柈即用湘乡相侯赠吴叟诗原韵
作者：李鸿裔
朝代：清
体裁：古风

重帘漏月光如�，风檐椽烛高花摧。故人贻我济城牍，夜窗忽卷明湖来。流光一别两晦朔，计程已踏天街槐。朝骖夕秣无恙否，九畿铁骑方排豗。十年不听东华钥，觚棱回首云山乖。主恩未报涓与埃，壮心俱化尘与灰。夜眠仰屋见星斗，常惧鬼瞰天为灾。拂衣去闭江上宅，空庭卧病生荒莱。愿子早除吏部选，摩搔鳏寡如婴孩。疵疠不生民气乐，河无渡虎山无豺。匡山昔日读书处，政成盍日还归哉。洞庭黏天四无壁，荡荡鸥鸟忘惊猜。美人独处轩辕台，老而不嫁青春隤。子昔见之君山隈，暮天鼓瑟猿啼哀。我欲从之不得往，四方上下弥云霾。翩然一舸冶城下，浪花如雪春江皑。青溪白石忽相遇，拍肩劝我流霞杯。作书报子寄京国，瑶光正对钩陈开。美人若佐商周业，方驾有娀追有邰。
游东山寺
作者：李鹄
朝代：清
体裁：五言绝句

东山枕大江，迂曲抱城郭。晓钟山半催，村烟袅寥廓。
春日杂咏
作者：李鹏程
朝代：清
体裁：七言律诗

出郭闲行逐水涯，长堤十里踏晴沙。青丝玉勒寻芳草，红粉朱楼醉杏花。乳燕乍飞犹傍垒，游蜂未老尚排衙。春山载酒人同兴，一笛和风日已斜。
读史
作者：李鹏程
朝代：清
体裁：七言律诗

牝鸡奋翼久司晨，闲枕貂珰梦不成。大将功凝三族血，上皇恩贮一杯羹。故留秦灞因耽色，新誓鸿沟又败盟。家国飘摇豪杰死，风云歌罢有谁赓。
即事
作者：李鹤年
朝代：清

偶园小有菜花开，一雨今朝著屐来。草色入帘槐荫午，双双胡蝶立苍苔。
哀台湾
作者：李鹤田
朝代：清
体裁：古风

海波鼎沸鸣战鼓，躏骸成泥血飞雨。妈宫岛外啼杜鹃，声声似诉台民苦。昨有台民自台来，无人忍听伤心语。台湾数岛扼闽边，隶入神州二百年。耕凿万家安禹甸，弦歌四境荷尧天。共说此中真乐国，谁知意外有烽烟！肇衅日人妄动兵，临淮将士赋东征。中兴召虎疏天讨，上相夔龙负盛名。童贯溃归三辅震，哥舒降敌九边惊。军书夜报甘泉宫，宵旰勤劳感圣衷。塞外卫青谁任战，朝中魏绛早和戎。纳币甘心空国帑，割边立意失雄封。台湾一掷轻如发，忍令金瓯从此缺。太息绍兴画淮年，拊心安石赂辽日！台民万众怀忠愤，眼见河山付异姓。鹑首天意虽归秦，原邑人心不服晋！可怜恋恋不亡君，愿奉正朔志倍殷。喋血共陈归汉表，挥戈先布绝哀文21。九阍路远情难达，万里门高哭不闻22。势急乃作背城计23，激发义士忠臣气。共抱仲连蹈海心24，拼当苌叔违天罪25。同立唐尊26为民主，冀保此民守此土。方惊柴绍气如龙27，谁料齐侯行似鼠28？幸有刘琨29古豪杰，战守俨然一敌国。零丁自率五千人，坚甲独摧十万贼30。台南风鹤31日惊惶，歃血为盟告彼苍。臧洪读祝声悲壮32，温峤登坛气慨慷33。不与日人同日月，愿随台地共存亡。久矣鸦军称飞将34，战无不胜兵心壮。地险早防白帝城35，敌强敢过黄天荡36？义民感激投袂起，生番亦愿雪国耻。忠义尤推贤太守，联络兵民为角犄37。日人狃于辽东役38，满拟靴尖踢倒耳39。岂知遍地皆劲敌，前后四万人战死40。知我军中有范韩，能教西夏胆先寒41。八阵群惊诸葛幻42，万人欲撼岳家难43。行将封建还周索44，誓把威仪复汉官45。惟听呼庚声可怜46，雀罗鼠掘费周旋47。毁家孰发宁俞愤48，助饷难逢卜式贤49。事到万难兴钞法，人凭一信用飞钱50。老罴纵病狐犹惧，俊鹘虽饥兔不前。华山狡计用牢笼，遣使招降技亦穷。烈士临危谙大义，孤臣应变矢精忠51。仲璋枉工笺上语52，蒯通空弄舌尖锋53。乃下塞井夷令54，准待秋高锐意攻。苻坚欲起投鞭众55，金亮期成立马功56。吁嗟足食闻鲁叟57，否则孙吴亦掣肘58。关中馈饷沛公强59，渭水绝粮丞相走60。倘使台军饱腾欢，不知鹿死于谁手61！况闻台峤扼襟喉，大局东南伏隐忧。朝廷虽许珠崖弃62，臣子当先河套谋63。绝少陈汤能矫诏64，未闻秦伯赋同仇65。徒劳即墨半年守66，竟令睢阳一旦休67。我军誓志不降他，械绝粮空可奈何！羌中夜月三更篴68，垓下悲风四面歌69。目睹大事已去矣，从容跳出重围里70。将军一去台无人，不管残山与剩水。樊家壮士枉冲冠71，南八男儿空断指72。春秋特书吴入郯，谨识彝入中国始73。中国土地割于彝，夫谁使之至于此！自此民遭左衽辱74，死者尸骸遍崖谷。孑遗馀生更堪伤，男僧女妓受淫酷75。残民以逞逆天心，将降之罚厚其毒。载去帝已受创76，得来塞马恐非福77。回头鹭岛感悲凉，谶兆苍鹅出此方78。应使铜山悲劫运79，谁弹铁版唱沧桑80？夜燐照到黄金屋，海燕归迷白玉堂。孔子杏坛飞落叶81，召公棠舍剩斜阳82。百年培就繁华地，一日变成荆棘场。君不见朱仙镇上父老泣秋风83，破陷雍邱遗憾同84。须识兴亡关气数，莫将成败论英雄。妖星夜半照台城，无复笳喧汉将营。鹿耳门前呜咽水85，流出苍生怨叹声。
昭忠祠联
作者：李鹤章
朝代：清
体裁：联

死事念诸君，尚落得一席名山，千秋俎豆；封侯嗤我辈，倒不如杖游南岳，钓隐西湖。
从柯桥夜归郡城
作者：李麟吉
朝代：清

天影堕湖水，群星拥棹飞。夜深船过少，市远柝传稀。破浪鸥惊梦，随风萤落衣。谁家人不寐，镫火出柴扉。
游宝盖山深原寺
作者：李黄中
朝代：清

净地来何晚，春风事几慵。落花深一寺，流水住孤松。岸断山光绿，墙回月色浓。天津桥上老，岂识此龙钟。
九月八日同年陈范川太史招同梁一峰广文游光孝净慧二禅寺呈范川
作者：李黼平
朝代：清

鬓丝禅榻记吾曾，廿载尘劳苦莫胜。今日重寻留钵地，前身初悟写经僧。菩提树长金园净，诃子林中结宇徵。祖意但求真面目，未妨文字乞溪藤。宝庄严寺晚来过，奈此倾欹窣堵何。卧阁佛谁烧舍利，上堂僧似病维摩。黄龙会散犀香满，白马经残贝叶多。赖有骊珠君袖落，山门留镇配东坡。
九月八日同年陈范川太史招同梁一峰广文游光孝净慧二禅寺呈范川·其一
作者：李黼平
朝代：清

鬓丝禅榻记吾曾，廿载尘劳苦莫胜。今日重寻留钵地，前身初悟写经僧。菩提树长金园净，诃子林中结宇徵。祖意但求真面目，未妨文字乞溪藤。
九月八日同年陈范川太史招同梁一峰广文游光孝净慧二禅寺呈范川·其二
作者：李黼平
朝代：清

宝庄严寺晚来过，奈此倾欹窣堵何。卧阁佛谁烧舍利，上堂僧似病维摩。黄龙会散犀香满，白马经残贝叶多。赖有骊珠君袖落，山门留镇配东坡。
夜渡洞庭
作者：李黼平
朝代：清

城陵山前霜月高，江湖欲上鸡初号。舟人夜语起捩柁，但觉枕底生风涛。黏天洞庭乘水入，余亦起从帆下立。三江杳杳宿鹜迷，五渚苍苍老蛟泣。巴丘邸阁波浪间，到眼突兀横编山。芦中渔火尚未灭，空际梵音殊自间。绕湖周遭几百里，湿烟一堆层叠起。倒影俛临明镜看，却是君山青插水。二山宛在湖中央，南北苕亭势可望。不知蓬瀛定谁到，对此辄欲褰余裳。斯须斗转星亦沈，群真出入地道深。龙女遥归碧海岸，湘君正依斑竹林。湖山虚肃徘徊久，小别京华亦回首。洛阳少年济时才，上书那遣长沙来。
故燕城
作者：李黼平
朝代：清

云物萧条天宇清，杖藜来访故燕城。良乡极目真寥廓，上谷当年屡战争。马骨且求招乐毅，乌头难化遣荆卿。下都池馆修连日，说与游人恨未平。
春日有怀元甫
作者：李黼平
朝代：清

山中昨夜雨，芳草滋浅碧。园芳新绿稠，庭华故红积。良辰寡俦侣，忽念越乡客。幕燕营此身，逵鸿矫其翮。遥怜一樽酒，访古谁与适。榆露暧远村，桑烟澹长陌。苏碑辨讹字，韩碣寻遗迹。傥下湘子桥，予心寄潮汐。
泺口待渡同石亭
作者：李黼平
朝代：清

东来风景与心违，到处惊蓬卷地飞。泺口夕阳红照水，华山秋色翠生衣。故人弹铗歌同和，此际停骖计恐非。明借名泉洗尘土，真珠十斛溅霏微。
漕运行
作者：李黼平
朝代：清

书生一食恒三日，忍饥诵经门不出。仙家撒米狡狯多，饭甑空看梦中溢。一麾作宰居海滨，职有漕事当躬亲。手收八万七千石，但丐糠覈能肥人。连廒四开临水曲，负戴遥来趁初旭。南箕扇簸北斗量，原是天公具餐玉。岂惟献纳人争先，乌雀未敢窥檐前。仓储近烦白虎卫，水餫远叱黄龙牵。颇闻荷花塘欲涸，碧波粼粼石凿凿。屯丁辛苦里正嗟，津贴钱刀苦来索。汝辈何如为杞忧，连云畚插通邗沟。高低正依均海法，升斗不贷监河侯。般橹万里趋芳甸，黍谷桃渠眼中见。滹沱可洞涞可陂，只在司农斥坟衍。拓地平移委粟山，治田尽表宜禾县。丰岁香粳满近畿，云帆永罢东吴转。
阊门送客
作者：李黼平
朝代：清

水西楼阁玉参差，杨柳花飞客去时。锦字缄书千种恨，兰溪归棹十年迟。香头夜雨人初到，婪尾春杯酒莫辞。吴下行踪如向说，红闺应䠞远山眉。
中山杂诗
作者：李鼎元
朝代：清

奥山及波上，游览最清奇。石罅潮声透，松阴海气移。球官垂带立，夷女戴筐驰。须鬓霜如此，来观亦太痴。古刹如亭小，禅堂即客堂。僧衣能断俗，席地可无床。供佛惟花蕊，烹茶半雪糖。此邦殊服食，何以慰愁肠。幸有奇花木，能将远客招。佛桑然似火，铁树挺于蕉。野径多丛竹，人家隔小桥。昼长无个事，步屟溷渔樵。海气入楼腥，停云肯暂停。檐高惟聚雀，草茂只多萤。书帙因风乱，诗肠对酒醒。那堪愁夜永，雷雨撼窗棂。
中山杂诗·其一
作者：李鼎元
朝代：清

奥山及波上，游览最清奇。石罅潮声透，松阴海气移。球官垂带立，夷女戴筐驰。须鬓霜如此，来观亦太痴。
中山杂诗·其三
作者：李鼎元
朝代：清

幸有奇花木，能将远客招。佛桑然似火，铁树挺于蕉。野径多丛竹，人家隔小桥。昼长无个事，步屟溷渔樵。
中山杂诗·其二
作者：李鼎元
朝代：清

古刹如亭小，禅堂即客堂。僧衣能断俗，席地可无床。供佛惟花蕊，烹茶半雪糖。此邦殊服食，何以慰愁肠。
中山杂诗·其四
作者：李鼎元
朝代：清

海气入楼腥，停云肯暂停。檐高惟聚雀，草茂只多萤。书帙因风乱，诗肠对酒醒。那堪愁夜永，雷雨撼窗棂。
五月十有二日由霸港奉册入天使馆
作者：李鼎元
朝代：清

万人争看使星来，一朵黄云抱日开。山到流虬平似岸，水归霸港小于杯。王孙守礼衣冠古，草木承恩雨露催。宾至如归今始信，果然声教震无雷。
佛镫歌
作者：李鼎元
朝代：清

钟鼓寂寂银河残，佛镫将现僧呼观。大被缠腰出殿后，罡风刺骨重裘单。或高在山低在麓，或远在江近在谷。万人列炬上山来，阴火磷磷断还续。疑是元宵锦城烛，又疑星陨如珠联。濯以甘露光逾鲜，太乙杖藜朝普贤。化身散作千金莲，烛龙衔耀照重泉。见大光明有如此，真耶幻耶谁所使。蛮君鬼伯争前驱，应笑生人冻欲死。
再游奥山月夜泛舟由南麓越重岛渡里村归自却金亭
作者：李鼎元
朝代：清

奥山不重游，恐被山灵笑。策步上峰顶，遂得极高妙。东窥首里城，辨岳出云峤。西望姑米洋，海气凿泉窍。南北昨所历，形势揽其要。万松回日光，众籁激风调。漱流狎郭舟，踞石垂任钓。晚汐不我欺，明月早相照。白鱼射波飞，紫燕掠船叫。木石阴森沈，星斗光震掉。此间无酒肴，何以助吟啸。一杯酹海若，遗迹枉凭吊。人家露镫火，亭际集庭燎。莫漫醉言归，来日事难料。
凫塘病久而信庸医虑其伤元气也诗以劝之
作者：李鼎元
朝代：清

驱病如驱贼，选医似选将。岂不事攻伐，元气未可丧。当其初病时，身弱神尚王。生军搜根株，虽苦用犹当。姑恤既养奸，阴邪日以壮。脉浮出三关，形枯累五脏。妙药兹奏功，宽猛两无仗。何以知良医，法必济名相。先求寸心安，渐令四肢畅。生死而肉骨，庸手焉敢望。投鼠须忌器，此义古难忘。最怜沈疴人，欲速性遍亢。小利滋大害，如以杀止谤。便恐川壅溃，万夫莫能防。性命争毫釐，那得不惆怅。慎哉复慎哉，时医半孟浪。
同人集有正味斋醉后分韵得明字
作者：李鼎元
朝代：清

坐客七人在，虚窗残雪明。霜花贪烛影，风竹妒吟声。读画诗神跃，呼茶仆梦惊。文章有天趣，星斗正纵横。
和石亭伯父山房即事
作者：李鼎元
朝代：清

梨花如雪柳如丝，正是蜂狂蝶乱时。席上每留将尽酒，阶前常剩著残棋。
晚兴
作者：李鼎元
朝代：清

月破竹梢烟，阶除叠玉钱。虫声依户冷，镫火向人煎。心静书多味，霜清菊正妍。忽闻宾雁过，秋士感华年。
登武昌城南楼
作者：李鼎元
朝代：清
体裁：七言律诗

山川簇锦上城头，记得当年客夜游。明月乌啼黄鹤岭，春风鸥泛白沙洲。南湖树色空中漾，西塞岚光眼底收。今日武昌谁作镇？肯从殷浩暂登楼。
秦中
作者：李鼎元
朝代：清

历尽奇山到雍州，凤凰声出杜鹃收。中原霸业归前汉，上古王风属武周。天险难依星北拱，地灵有恨水东流。潼关四扇堂堂在，为说兴亡欲白头。
荆南怀古
作者：李鼎元
朝代：清

猿声听尽客如何，漫续《离骚》吊汨罗。至喜亭遥山瘴少，莫愁村近竹枝多。由来冠盖堪名里，信有铜鞮学唱歌。日暮汉皋惊岁晚，美人何处隔风波。
越州杂诗
作者：李鼎元
朝代：清

地僻幽情惬，江楼俯翠微。海云连水立，山雨带花飞。嫩笋春林美，鲥鱼夏日肥。乐游乘醉饱，夜夜月中归。
雨霁登黄鹤楼
作者：李鼎元
朝代：清
体裁：七言律诗

黄鹤孤楼压渚宫，满城烟景接长空。无边楚色潇潇雨，不断江声浩浩风。鹦鹉洲连春草绿，凤凰山带夕阳红。白云霭霭仙人去，万古愁销一笛中。
韩文公墓
作者：李鼎元
朝代：清

五百年来说盛唐，韩公有墓近祠堂。一书险葬潮鱼腹，万古长埋佛骨香。道许孔林为弟子，文教李壁得欧阳。求师特向孤坟拜，松柏森疏带草荒。
顺风行
作者：李鼎元
朝代：清

舟疾如箭破大波，舟子拍手歌吴歌。轻帆两道挂天碧，一生弄船无蹉跎。须臾风回怨声起，却羡傍人歌声美。顺风莫喜逆莫愁，风云变态无时休。
十月十七放翁生日同人集具足庵西岩上人房用放翁长歌行韵
作者：李龄寿
朝代：清

大星当空芒角生，誓扫欃枪屠鲵鲸。南渡诗人鸣不平，醉梦苦复思两京。年逾六百值今日，忧时感事犹此情。祖宗九庙思神灵，中天日月煌煌明。嗟翁间关梁益间，伏枥老骥余悲鸣。中原未复愤所切，焉能守口常如瓶。六十年中诗万首，肝胆欲向何人倾。昔读翁诗发长叹，况今烽火魂犹惊。北风萧萧来天际，空庭落叶寒有声。座上酒兵且指挥，相期一醉开愁城。
吊江君虎溪
作者：李龄寿
朝代：清

风狂百岁中，起灭浮云变。往事足悲感，恻恻坠欢恋。茧园花乱飞，对语梁间燕。青盖卧空阶，苔迹不可践。流落故人手，犹剩一枝楝。楝花风起时，杯酒冷难咽。诗人屑卑官，敲扑尘埃贱。所慨卧治难，雨雪先集霰。魔女力欲降，浪蝶挟之战。水魅笑开口，土神惊视面。日月大圆镜，百怪烛若电。真灵位业图，神仙固未谴。当其杌？时，思之有余颤。值此楝花开，目瞑竟若倦。人去楝犹花，忽忽六度见。丁令久已归，梅尉未成传。窈窕美人心，清诗百洗炼。生自祷泰山，殁或祀小县。荔丹蕉黄辞，侑此寒泉荐。
吊江君虎溪
作者：李龄寿
朝代：清
体裁：古风

风狂百岁中，起灭浮云变。往事足悲感，恻恻坠欢恋。茧园花乱飞，对语梁间燕。青盖卧空阶，苔迹不可践。流落故人手，犹剩一枝楝。楝花风起时，杯酒冷难咽。诗人屑卑官，敲扑尘埃贱。所慨卧治难，雨雪先集霰。魔女力欲降，浪蝶挟之战。水魅笑开口，土神惊视面。日月大圆镜，百怪烛若电。真灵位业图，神仙固未谴。当其杌�时，思之有余颤。值此楝花开，目瞑竟若倦。人去楝犹花，忽忽六度见。丁令久已归，梅尉未成传。窈窕美人心，清诗百洗炼。生自祷泰山，殁或祀小县。荔丹蕉黄辞，侑此寒泉荐。
吊江君虎溪
作者：李龄寿
朝代：清

风狂百岁中，起灭浮云变。往事足悲感，恻恻坠欢恋。茧园花乱飞，对语梁间燕。青盖卧空阶，苔迹不可践。流落故人手，犹剩一枝楝。楝花风起时，杯酒冷难咽。诗人屑卑官，敲扑尘埃贱。所慨卧治难，雨雪先集霰。魔女力欲降，浪蝶挟之战。水魅笑开口，土神惊视面。日月大圆镜，百怪烛若电。真灵位业图，神仙固未谴。当其杌𣕕时，思之有余颤。值此楝花开，目瞑竟若倦。人去楝犹花，忽忽六度见。丁令久已归，梅尉未成传。窈窕美人心，清诗百洗炼。生自祷泰山，殁或祀小县。荔丹蕉黄辞，侑此寒泉荐。
清明
作者：李龄寿
朝代：清

禁烟时节野烟屯，恻恻寒多独掩门。入夜雨声偏破梦，一年花事暗惊魂。野坟处处逢春祭，孤子年年有泪痕。去岁玉峰曾记住，干戈回首怕重论。
送紫玖丈归里同子屏韵
作者：李龄寿
朝代：清

身如辞树叶，风急各纷飞。客里还言别，君行我未归。井荒多冷灶，秋劲念单衣。盗贼何时息，重来款故扉。
题钱松壶画
作者：李龄寿
朝代：清

钱老骀荡人，游迹满万里。此幅自题滇南作，三尺剡藤赠黄子。黄子亦是江南人，归梦迢迢逐江水。如皋江村有故居，游钓敢忘林壑美。梧桐百尺天冥冥，秋烟在树月在棂。古槐浓绿净于拭，芭蕉叶大风翻屏。出门看流水，坐石濯足清。泠泠孤琴偶一弄，时有沙鸟飞来听。人生得此亦自足，何必局促奔走罗膻腥。钱老写此岂无意，倦游白发伤伶俜。呜呼松壶古狂士，画意萧然谢尘滓。正从精密得微澹，艺成非儒亦非技。江山万里盘心胸，能事不数文五峰。江关倦后家山好，何日能还独客踪。
不寐
作者：李𣀷媖
朝代：清
体裁：古风

暝色入闺闼，小窗幽更清。凉风渐以厉，落叶交纵横。揽衣下庭除，仰视霜月明。孤光耿云表，山骨瘦峥嵘。浓翠遽如此，节物令我惊。归来倚案立，嗒然忘其生。中心无适莫，勿勿非所营。蓬壶远莫致，浊骨终难轻。兜率在何处，吾欲从之行。二者无一得，翻然辞瑶京。亮维朝市隐，岂顾俗虑萦。推迁有至理，气象能移情。秋光虽足悲，春色行自荣。谁怜不寐者，竟夕和蛩鸣。
中秋阴雨用东坡先生韵
作者：李𣀷媖
朝代：清
体裁：古风

琼楼岑崟接天高，中有仙人濡吟毫。烟云落纸杂风雨，方塘潋滟生波涛。闻说天台落桂子，故应缥缈随流水。天香云外竟谁传，空阶夜滴凉音起。世事犹来似走丸，珠宫几见瑞光蟠。好凭玉笛吹深处，试掷虹桥入广寒。漳水悠悠近清汴，古风逸事今多变。隽句空留碧玉笺，雅词谁唱红牙板。金飙肃肃合空山，云影虽沈那得坚。自卷湘帘拜蟾魄，更留弦管夜深看。每惜阴晴不长好，掩却秋光太草草。窈窕佳月难屡逢，此语吾闻自坡老。锦绣罗胸未是贫，筵前棣萼亦诗人。松花酒熟莫轻出，举盏惟邀修月客。
予性耽文翰坐是致疾者屡矣书以自解
作者：李𣀷媖
朝代：清
体裁：七言律诗

重裘坐拥尚憎寒，羸弱真堪仿土安。不为读书耽雅趣，那能与病结清欢。妄心已逐风云散，素志终期宇宙宽。香畹夙因何日觉，庭前柏子任君看。
交横寺遇雨
作者：李𣀷媖
朝代：清
体裁：七言律诗

山中一雨葛衣凉，斜插莲花倦晚妆。地俭不知康岁乐，民贫惟识野蔬香。著书玩世真何益，采药怡情计亦良。遥望前村半扉水，数家烟火入微茫。
励志
作者：李𣀷媖
朝代：清
体裁：古风

弱龄授诗书，钻研忘早晏。既长读文史，篇帙苦浩瀚。傍搜及百家，茫乎若河汉。迩来二十年，奥义时一见。欣然欲起舞，得失已过半。圣人垂著述，游、夏终莫赞。岂余庸陋姿，所得望津岸。偃鼠走饮河，未动腹已满。蚍蜉不自量，乃欲抱树撼。掩卷发深思，浩然起长叹。
午窗苦热偶与三妹话及昨宵梦境诗以记之
作者：李𣀷媖
朝代：清
体裁：古风

溽暑烦襟困郁蒸，挥毫落纸赋憎蝇。窗中列岫清如洗，便拟移居最上层。富贵逼人何日了，飘茵落溷徒纷扰。况我身居华屋中，雕栏紫阁如蓬岛。一望云霞一慨然，平生山水有深缘。却思昨夜清凉梦，直到匡庐看瀑泉。仙音泠泠供洗耳，浣尘正要聪明水。一条白练玉龙飞，千古常新谁得拟。长风浩浩袭衣轻，遥指天边桂月明。万顷玻璃身一叶，人间何事更关情。青云冉冉随风漾，蘧然一觉惊绡帐。罗衾展转不成眠，恍忽犹疑行雾上。烟消日出霁霞生，鸟语花间报早晴。梦寐閒思何足忆，会当鼓翼指霄程。
午至芹泉驿见黄菊盛开有感
作者：李𣀷媖
朝代：清
体裁：古风

辞亲远行迈，所适天一方。脂车戒前途，陟彼千仞冈。清风来禾黍，蕉葛生微凉。忆昔别君初，桃李繁秾芳。如何三月后，遂见黄花香。采采不盈掬，怅然中心藏。手把珊瑚枝，身袭芙蓉裳。清节亮可贵，不佩庸何伤。人生有臧否，此心任低昂。仰视碧天末，矫矫鸿鹄翔。
去鄂行
作者：李𣀷媖
朝代：清

宦游屡迁徒，别意坐超急。三载此安居，一旦成分隔。草木有殊芳，楼阁多清绝。飞梯接望中，崎岖如九折。爱山心未至，竟未探云穴。拍遍画阑干，此心以何热。但去勿复辞，徒使离思切。奋袂登轻舆，揽辔慕古杰。出城日已暮，月色忽爽澈。金铎振喧阗，流澌响清咽。千岩如拱揖，似惜匆匆别。我行信悠悠，多情愧岑嶭。他日傥再来，清晖为娱悦。我行亦云劳，况值岁将阑。北风何猎猎，慷慨歌路难。山高林木黑，野阔星斗寒。重裘亦不暖，游子憎衣单。火明至旅店，解装治晚餐。豆粥咄嗟办，幸博慈颜欢。茅柴亦难得，莫作新丰看。明发遵前途，晓气清漫漫。霜威在何许，但见枫林丹。岚光画遥碧，人影晃冰湍。岩深虎豹嗥，天迥云气团。阴晴及朝暮，所见非一端。关山信修阻，引领起长叹。
去鄂行·其一
作者：李𣀷媖
朝代：清
体裁：古风

宦游屡迁徒，别意坐超急。三载此安居，一旦成分隔。草木有殊芳，楼阁多清绝。飞梯接望中，崎岖如九折。爱山心未至，竟未探云穴。拍遍画阑干，此心以何热。但去勿复辞，徒使离思切。奋袂登轻舆，揽辔慕古杰。出城日已暮，月色忽爽澈。金铎振喧阗，流澌响清咽。千岩如拱揖，似惜匆匆别。我行信悠悠，多情愧岑嶭。他日傥再来，清晖为娱悦。
去鄂行·其二
作者：李𣀷媖
朝代：清
体裁：古风

我行亦云劳，况值岁将阑。北风何猎猎，慷慨歌路难。山高林木黑，野阔星斗寒。重裘亦不暖，游子憎衣单。火明至旅店，解装治晚餐。豆粥咄嗟办，幸博慈颜欢。茅柴亦难得，莫作新丰看。明发遵前途，晓气清漫漫。霜威在何许，但见枫林丹。岚光画遥碧，人影晃冰湍。岩深虎豹嗥，天迥云气团。阴晴及朝暮，所见非一端。关山信修阻，引领起长叹。
古意
作者：李𣀷媖
朝代：清
体裁：古风

艺兰那计畹，一一春风前。芳枝抱贞素，翠叶何鲜妍。幽芬不及远，空谷谁能传。乃知璠玙质，不遇终相捐。馨香虽自好，薋菉世方贤。对此坐叹息，中心为悁悁。
咫园赏雨
作者：李𣀷媖
朝代：清
体裁：五言律诗

雾雨暗朝日，霏空绮不如。林花秾欲滴，池藻聚还舒。拔地怜新竹，腾波羡大鱼。为霖应自此，聊复惜三馀。
夏夜雨霁
作者：李𣀷媖
朝代：清
体裁：七言律诗

珊钩荡漾织帘纹，陡觉罗纨腻麝芬。冻雨乍晴庭翠活，浮烟散尽月华分。护屏蕙炷通宵馥，喧枕涛声彻晓闻。谁向空山赏寥廓，翩翩仙袂思凌云。
夜坐
作者：李𣀷媖
朝代：清
体裁：七言绝句

豪气消除百虑空，静闻虫语度帘栊。太虚不碍织云滓，笑煞秋花媚晚风。
孟夏即景同佩青妹作
作者：李𣀷媖
朝代：清
体裁：七言律诗

罗衫新试水沈薰，閒凭雕栏对此君。晓日乱明莲叶露，和风轻飏柳花云。鱼游宛转涵生趣，鸟啭清圆入静闻。自笑年来忙底事，惟将辞采策殊勋。
山居听雨
作者：李𣀷媖
朝代：清
体裁：五言律诗

向晚关门卧，纱幮听雨眠。秋声起林薄，凉意答山泉。静许诗情得，清教俗虑捐。至人何处梦，吾思本超然。
感遇
作者：李𣀷媖
朝代：清
体裁：古风

昔有交让树，蒙茏荫千章。蟠根日郁结，绿叶何芬芳。下有麋鹿游，上有鸾鹤翔。贞石生其隈，廉泉出其傍。高风迈千古，令誉安可望。谁知逢匠石，一旦遭斧斨。零枝作器玩，大本充栋梁。镂金复错彩，奉君白玉堂。自谓尽材任，岂识非其常。修名仍遇梅，掩抑徒自伤。
戊寅九月记异
作者：李𣀷媖
朝代：清
体裁：七言律诗

重阳将近湿云遮，朔雪凄风战齿牙。半夜画檐敲玉柱，五更庭树散琼花。高才咏絮知何处，败兴催租定几家。瘦菊萧疏芳景寂，清香一瓣读《南华》。
春日登㟦山
作者：李𣀷媖
朝代：清
体裁：古风

兹晨心志怡，言瞩芳华景。绣甸扇微风，春岩凌倒影。欣欣灌木荣，澹澹晴川静。水暖白蘋香，露浥红蕖靓。鹭鸶甚閒暇，迥立沙堤永。幽人自往来，赏遍尘凡境。暮色下林端，云霞满遥岭。
晓行南涧
作者：李𣀷媖
朝代：清
体裁：七言绝句

水暖沙平浪不生，远山一抹画难成。黏天芳树青如荠，时有幽禽自在鸣。
暮春独行后园遥见垣外白海棠盛开
作者：李𣀷媖
朝代：清
体裁：古风

山城春晚风雨恶，沈沈宝篆萦珠箔。纱窗独坐苦无聊，悄下香阶望遥崿。举头恰见一树花，亭亭玉立临风斜。珠苞翠叶互掩映，苔垣芜院深深遮。却恨土人不知贵，忍令暮雨朝烟渍。安得移归绣闼傍，日日花前为一醉。乍睹应同拱壁珍，丝丝柔萼绝纤尘。沈香浓艳知难并，定惠清超恐未真。化月笼光转林麓，滟滟寒波侵明玉。天然素体淡丰容，千古幽兰秀空谷。珍重名芳好自将，冰肌玉骨秘幽香。荒园尽日安荆棘，肯学嫣红薄媚妆。犹忆长平旧时见，药栏东畔开清宴。猩红带露晓霞明，酒醒梦回人已倦。桃李无言杏已霏，绿阴青子送春归。可怜满树玲珑雪，独抱清芬隐翠微。徘徊曲径情何已，繁枝折得芗盈几。胸中华靡久不纷，岂借烟波濯纨绮。刻意惜花我亦痴，每逢佳卉便题诗。留连一物真成过，不及黄州梦醒时。
望太行山
作者：李𣀷媖
朝代：清
体裁：五言律诗

太行天下脊，形胜孰能齐。一线盘空上，三霄入望低。杂花薰巘崿，怪石碎轮啼。千古孙阳顾，何人解骏嘶。
梦中作
作者：李𣀷媖
朝代：清
体裁：七言绝句

从来志士易悲秋，驾鹤真为汗漫游。醉上昆仑山顶望，苍烟九点是齐州。
梦登华山书所见
作者：李𣀷媖
朝代：清

天风袭衣袂，高坐华山顶。皓月坠林峦，涵空水荇影。山开成独往，霞峤莹心目。投书别家人，不作昌黎哭。
梦登华山书所见·其一
作者：李𣀷媖
朝代：清
体裁：五言绝句

天风袭衣袂，高坐华山顶。皓月坠林峦，涵空水荇影。
梦登华山书所见·其二
作者：李𣀷媖
朝代：清
体裁：五言绝句

山开成独往，霞峤莹心目。投书别家人，不作昌黎哭。
步虚词
作者：李𣀷媖
朝代：清
体裁：古风

夜静长吟《金蕊篇》，已通妙悟未通玄。谁知犹结飞霞佩，閒向云中响玉鞭。瑶台宴罢碧云寒，笔向长风跨紫鸾。醉后不须吹玉笛，且登蓬岛听飞湍。
残杏花
作者：李𣀷媖
朝代：清
体裁：七言绝句

一枝瘦影不胜簪，谁见繁英落玉樽。寂寂香阶红不扫，澹烟斜月恐黄昏。
秋夕望月和张曲江韵
作者：李𣀷媖
朝代：清
体裁：五言律诗

暑退才三日，蟾光迥不同。炎威散林薄，秋意满庭中。园藿滋凉露，池莲堕晓风。澄清徒有愿，常恐壮图空。
立春后三日试笔
作者：李𣀷媖
朝代：清
体裁：七言绝句

帘垂昼永觉春融，砚释轻冰晕碧泓。晴旭半窗香篆烬，水仙花底写《兰亭》。
立春日试笔
作者：李𣀷媖
朝代：清
体裁：古风

绮岁何遒驶，光景如奔轮。回思三十载，所见无一真。绿鬓渐以华，朱颜日以陈。尘务未能遣，愧彼贤达人。东风吹户牖，万象皆呈新。繁花吐芳树，玉沼游锦鳞。欣欣物向荣，我生益自珍。冰炭勿相战，为乐须及晨。何当屏百虑，一赏郊原春。
纪梦
作者：李𣀷媖
朝代：清
体裁：古风

澹泊夙所安，《齐物》得宗旨。既长习勤劳，昼作夜乃止。颓然适天放，杳不知所以。叩门谁氏园，灵镜殊栗里。野舍牵薜萝，林木森可喜。云开淡淡山，日漾溶溶水。褰裳涉涧滨，延芳采兰芷。响泉横绝巘，斑斑土花紫。挥手一再行，天籁萦吾指。《广陵》不世传，叔夜信非美。弃置勿重弹，恐使音盈耳。次律悟前生，那须閒故纸。人生亦有涯，世事何穷已。早知蝶是周，不待蘧然矣。
纵笔书怀
作者：李𣀷媖
朝代：清

忆从总角事篇章，坐拥书城乐未央。磨盾才雄空激烈，雕虫技小爱论量。侧身便欲无前古，披发真思下大荒。俯视万殊同一芥，迢迢天路恣翱翔。廿年辛苦竟何成，几见含毫气吐虹。出水芙蕖方焕若，凌霄云鹤得无同。逞才枉诩屠龙技，锻句真如刻楮功。却悔安心犹未竟，泠然我欲御长风。
纵笔书怀·其一
作者：李𣀷媖
朝代：清
体裁：七言律诗

忆从总角事篇章，坐拥书城乐未央。磨盾才雄空激烈，雕虫技小爱论量。侧身便欲无前古，披发真思下大荒。俯视万殊同一芥，迢迢天路恣翱翔。
纵笔书怀·其二
作者：李𣀷媖
朝代：清
体裁：七言律诗

廿年辛苦竟何成，几见含毫气吐虹。出水芙蕖方焕若，凌霄云鹤得无同。逞才枉诩屠龙技，锻句真如刻楮功。却悔安心犹未竟，泠然我欲御长风。
花朝早书毕以馀沈作墨花一枝
作者：李𣀷媖
朝代：清
体裁：七言绝句

风风雨雨到花朝，沈水香清闭绮寮。仿得《兰亭》墨华润，更将芳意写生绡。
读史
作者：李𣀷媖
朝代：清
体裁：七言律诗

懒向明光折桂柯，肯随小隐入岩阿。狂奴故态犹难改，烈士雄心自不磨。玉具拄颐聊痛饮，锦囊负背漫吟哦。海山要是移情者，图史其如励志何。
述怀
作者：李𣀷媖
朝代：清
体裁：古风

胸中峥嵘千仞山，眼前寥廓百道泉。光芒直彻万古上，兴酣携卷叫紫烟。箕倨嫚骂吾不取，苏子亦说刘伶颠。名士但当痛饮耳，此语便已亏天全。望之不鄙士行正，诗豪酒圣空称贤。迩来慷慨动君子，愿谒兰陵无秋水。平生意气今几何，玉具拄颐聊尔尔。达人清节贵磨砻，精金讵受纤尘滓。后者瓦砾前秕糠，文士相轻尽如此。愤极冲天欲一鸣，畏人嗔怒还须已。
闻某相罢归
作者：李𣀷媖
朝代：清
体裁：七言律诗

十年春梦醒黄扉，高蹈东山愿不违。万里清光新送爽，一庭秋影澹相依。閒支石鼎评茶品，净扫松阴待鹤归。名遂身閒有如此，肯将簪黻易荷衣。
阅旧作
作者：李𣀷媖
朝代：清
体裁：五言律诗

总角耽文翰，篇章每自娱。只疑多珷玉，岂望得骊珠。杨子悲歧路，庄生戒畏途。廿年尘土梦，展卷一长吁。
阅邸报偶成
作者：李𣀷媖
朝代：清
体裁：五言律诗

不肯因人热，其如爱晚凉。魂清无梦寐，齿冷到岩廊。破浪心情懒，看云意兴长。此邦真乐土，何暇计炎荒。
雪后登邻霄台
作者：李𣀷媖
朝代：清
体裁：七言律诗

北台纵眺意茫然，尝怪冰泥沁锦斑。万瓦寒生晴雪里，一峰独秀乱云间。迟留岁暮衙斋冷，洒落生平笑语閒。试倚危栏望天际，神游沕穆胜骖鸾。
静坐
作者：李𣀷媖
朝代：清
体裁：五言律诗

闲来惟静坐，未觉战纷华。纨绮习俱尽，云山志未赊。名心淡秋水，清梦到梅花。处处皆佳境，吾生亦有涯。
黄崖晓发
作者：李𣀷媖
朝代：清
体裁：五言律诗

辨色严妆竟，登舆破晓行。麦苗才覆雉，柳叶未藏莺。小雨沾衣润，柔风拂面轻。山灵应笑我，何事日长征。
奉咏戒庵先生真率蓬窝二首 其一 桂子秋风
作者：李𧫢
朝代：清
体裁：七言绝句

月宫千树倚云裁，应待秋来取次开。他日风云时际会，满看折得几枝回。
奉咏戒庵先生真率蓬窝二首 其二 拳石献笑
作者：李𧫢
朝代：清
体裁：七言绝句

一方奇石净堪怜，围绕名花取次妍。怪底玲珑可人意，南宫几拜草堂前。
奉咏戒庵先生真率蓬窝二首·桂子秋风
作者：李𧫢
朝代：清

月宫千树倚云裁，应待秋来取次开。他日风云时际会，满看折得几枝回。一方奇石净堪怜，围绕名花取次妍。怪底玲珑可人意，南宫几拜草堂前。
壬午仲夏与项伊泰游吉祥寺后范罗赭山林亭诸胜
作者：杜乘
朝代：清

僧房列肆养新花，傍水湘帘映日斜。白首禅心无著处，荼蘼香里晒袈裟。北风吹起海云昏，回首江亭挂雨痕。拄杖不愁归路险，野花深处是柴门。
壬午仲夏与项伊泰游吉祥寺后范罗赭山林亭诸胜·其一
作者：杜乘
朝代：清

僧房列肆养新花，傍水湘帘映日斜。白首禅心无著处，荼蘼香里晒袈裟。
壬午仲夏与项伊泰游吉祥寺后范罗赭山林亭诸胜·其二
作者：杜乘
朝代：清

北风吹起海云昏，回首江亭挂雨痕。拄杖不愁归路险，野花深处是柴门。
新秋
作者：杜乘
朝代：清

薄云如曳絮，天际送新凉。暮雨残花径，秋星淡草堂。漏知前夜短，愁比去年长。谁复高楼上，秦筝响未央。
无计
作者：杜乘
朝代：清

昨日鸣鸠唤夕阳，愁闻朝雨打空廊。云沈野寺山如梦，花落平林水尽香。一室轻寒徒袖手，满天离思正回肠。子规啼罢归无计，强市村醪入醉乡。
秋旅
作者：杜乘
朝代：清

村村木叶下斜阳，百里云开见故乡。萤火渐稀隋苑冷，蘼芜不死汉宫荒。鲍照赋后尘封井，何逊诗成月满梁。惟有野鸦惊客意，群呼飞向古雷塘。城上高楼倚暮烟，乾坤秋思莽无边。蟹肥甓社菰蒲水，酒熟盂城橘柚天。心事几年羞狗监，人情何处挂龙泉。今宵伏枕窥残月，书寄山妻亦黯然。
秋旅·其一
作者：杜乘
朝代：清

村村木叶下斜阳，百里云开见故乡。萤火渐稀隋苑冷，蘼芜不死汉宫荒。鲍照赋后尘封井，何逊诗成月满梁。惟有野鸦惊客意，群呼飞向古雷塘。
秋旅·其二
作者：杜乘
朝代：清

城上高楼倚暮烟，乾坤秋思莽无边。蟹肥甓社菰蒲水，酒熟盂城橘柚天。心事几年羞狗监，人情何处挂龙泉。今宵伏枕窥残月，书寄山妻亦黯然。
晴
作者：杜于皇
朝代：清

海角收残雨，楼前散夕阳。
行吟原草泽，醉卧即沙常
骑马人如戏，呼鹰俗故狂。
白头苏属国，只合看牛羊。
偶成
作者：杜依中
朝代：清

穷有千年恨，诗无一字工。心存生死外，身老乱离中。剑气冲星动，琴声带月空。交游零落尽，赖得梦魂通。
和黄石斋
作者：杜依中
朝代：清

一片荒凉万里沙，诗书谁是邺侯家。空知民困黄河急，愁看天文北斗斜。云暗深山龙唤雨，香来古寺鹿衔花。当前过去浑如梦，半榻松风听《法华》。
夏日村居
作者：杜依中
朝代：清

今古纷纭未易评，松间石上暂移情。驱愁任我排棋阵，破恨同人共酒兵。新法已经残海内，清谈自是误苍生。近来司马多征战，曾否当年细柳营。
游华藏庵
作者：杜依中
朝代：清

百年尘劫里，过眼一风灯。解脱人皆佛，清闲我亦僧。升沈原有故，梦觉果何凭。借得蒲团力，消磨障几层。
舟次河北自饮
作者：杜依中
朝代：清

好月随舟转，相看醉影斜。雄心非藉酒，清泪岂闻笳。城废连年水，民荒何处家。同人各努力，莫待鬓毛华。
五十述怀
作者：杜友房
朝代：清
体裁：古风

同学十无四三人，浮生万有八千日。漏锋脱燹存故巢，数墨寻行愧儒术。墨池岂少北溟鱼，鬐鬣振迅飞天衢。背负青冥腹星斗，神化特与常鳞殊。翳余才力成枯槁，几辈鹏博眼看早。碌碌文章秋赋遗，都都平丈冬烘老。尚欲排云叫九阍，虮虱小臣封事论。但期四海静无战，何恤一毡寒不温。浊泾清渭资取监，古史班班若龟鉴。晚岁知非令誉垂，暮途争捷危机陷。以资感叹消妄求，砚田守拙聊悠游。为善读书安我分，祖所传训思贻谋。丈夫既乏逢时技，免于冻馁斯已矣。不见城西秃发翁，霜饕雪疟愁酸风。
杂感·其一
作者：杜友房
朝代：清
体裁：七言律诗

不辞万里海程赊，爱看南荒百种花。越女摊钱输白鸽，村巫擂鼓赛青蛙。地连溟渤疑无际，天到蛮陬定有涯。布谷声中春已暮，寒衾拥处梦还家。
杂感·其三
作者：杜友房
朝代：清
体裁：七言律诗

春韭秋菘处士肴，此生无分近螭坳。关河旅榇伤同气，风雨蘧庐忆故交。守拙久耽中散懒，安贫谁解子云嘲。欲从静里参禅味，清磬初闻第一敲。
杂感·其二
作者：杜友房
朝代：清
体裁：七言律诗

根触回肠始欲愁，何方聚窟觅神洲。九原已渺空魂断，五夜相亲只梦游。壮不如人磨砚老，富原有术执鞭求。元龙意气销都尽，懒向高楼最上头。
杂感·其四
作者：杜友房
朝代：清
体裁：七言律诗

敢援捷径舍康庄，自愧平生少寸长。几辈从戎鞭力健，频年煮字墨痕香。空余摇落三椽屋，只合投闲半亩塘。却忆芳郊行乐处，好花无限媚春阳。
步韵呈望月轩主人·其一
作者：杜友房
朝代：清
体裁：七言律诗

不须击钵苦相催，一度诗成酒一杯。早岁清名夸道韫，前生慧业证如来。风云慷慨筹边策，冰雪聪明论史才。仙骨偶缘尘事累，辘轳百转寸肠回。
步韵呈望月轩主人·其三
作者：杜友房
朝代：清
体裁：七言律诗

厌听海内鼓鼙音，销尽闻鸡起舞心。短褐无因纡紫绶，高台有感筑黄金。清诗韵协中宵笛，浓酒痕添此日襟。国士众人知遇异，临风慷慨一输忱。
步韵呈望月轩主人·其二
作者：杜友房
朝代：清
体裁：七言律诗

爨下焦桐少赏音，天涯何意快论心。浮生踪迹离弦箭，人世文章跃冶金。已向异乡安旅枕，又从沧海豁尘襟。瓦当铭作延年字，一炷炉香展寸忱。
越王台
作者：杜友房
朝代：清
体裁：七言律诗

大长蛮夷此旧踪，荒基当日缭崇墉。中原回首多功狗，北面无心忆祖龙。裂土尚传瀛氏尉，登坛不受汉家封。输他岛国开徐甫，别有琼楼十二重。
题龚寅谷梁溪返棹图
作者：杜友房
朝代：清
体裁：古风

三篙滑笏波纹绿，瓜皮艇子清溪曲。飞絮因风宛转飏，落花如雨参差续。亭亭九峰削青玉，苍翠空濛看不足。立堠倾欹俯碧流，浮图突兀撑红旭。渲染烟云归尺幅，江乡景物萦心目。故园已是莽榛芜，秀嶂依然妙林麓。我亦飘零书剑身，君为五斗折腰人。从头却话家山旧，过眼空怜岭峤春。一瓯香啜蛮溪茗，千里羹思吴下莼。何当共泛蓉湖棹，芳草垂杨兴问津。
入剡·其一
作者：杜堮
朝代：清

秋霜下南国，红尽江边树。终日不逢人，十月剡中去。
入剡·其二
作者：杜堮
朝代：清

东船与西舫，橹声如秋鸿。对面不得语，回帆各趁风。
初夏行瀛鄚之野
作者：杜堮
朝代：清

一辞解犊馆，言访峭帆亭。九野望中尽，三山何处青。日高闻雉乳，雨过带龙腥。去去鲈鱼后，蒹葭正满汀。
望夷齐庙
作者：杜堮
朝代：清

连山西北鹜，两水东南流。俯仰极千里，今古同一丘。悲歌及黄农，抗节怀商周。斯人顾遐逝，大道日沈浮。丛祠俨冠带，万祀轻王侯。岂无兰鞠荐，尚恐薇蕨羞。念兹三叹息，天地良悠悠。
江心寺
作者：杜堮
朝代：清

寂寞江心寺，英灵尚在无。兴亡千载事，忠义几人俱。突兀田横岛，飘零赵氏孤。吴山重回首，遗恨失雄图。
瓯江曲
作者：杜堮
朝代：清

江波滚滚去如箭，下滩正急上滩慢。江树十月红如花，西边翠竹东白沙。山脚断崖山嘴路，人家半在山腰住。一峰落叶一峰云，日日开门阅朝暮。朝朝暮暮往来舟，前日少年今白头。白头人去少年在，山青青青江自流。
留题孤竹山堂
作者：杜堮
朝代：清

紞如楼鼓对斜晖，行笥重翻换祫衣。山色绕垣随马去，鸟声隔户送人归。瞢腾暗觉春风老，慷慨空惊壮志违。明日傥寻辽海梦，绿杨城郭又依稀。
癸未十月再至石门观瀑布
作者：杜堮
朝代：清

长风渺渺送行舟，乘兴来观百尺流。界破青山终古色，做成红叶十分秋。仙心辄欲骑黄鹤，宦海无因狎白鸥。却忆年时抛盏去，几回选梦到僧楼。
问渡
作者：杜堮
朝代：清

问渡燕郊去，风声沙岸头。浮云连紫塞，旭日乱春流。土齧将穿石，桥编不系舟。守臣怀利济，何以赞良谋。
鸡鸣山短歌
作者：杜堮
朝代：清

饮马下白登，挥辔出开平。每有早行人，至此闻鸡鸣。岧岧飞狐岭，黯黯沙城戍。亦有投止客，夜听鸡鸣去。鸡鸣星始稀，寒霜拂人衣。关河不可极，游子常怀悲。鸡鸣天下晓，西风吹白草。行路古今难，人共沙场老。
避暑和王和仲四叔
作者：杜士桂
朝代：清
体裁：五言律诗

避暑僧楼上，高窗四面开。长天看鸟尽，终日少人来。山断虹边雨，花蒸水底雷。求仙何必远，只此是蓬莱。
同徐松之登山上人草阁
作者：杜岕
朝代：清

雨余山黛豁，携手问郊原。茗色青于树，花光红过村。爱僧能种菜，礼佛恰窥园。默坐忘酬对，都妇画旨论。
同徐松之登山上人草阁
作者：杜岕
朝代：清
体裁：五言律诗

雨余山黛豁，携手问郊原。茗色青于树，花光红过村。爱僧能种菜，礼佛恰窥园。默坐忘酬对，都归画旨论。
寒食同江作
作者：杜岕
朝代：清

墓田春草色，花信落梅风。倚槛今朝立，怜君客况同。炊烟微觉冷，酒盏不妨红。莫作焚林叹，荒芜旧绛宫。
独鹤亭
作者：杜岕
朝代：清

嵯嵯华峤孤，一径下云甸。荒草蔓荆榛，五岳谁能辨。有鸟从东来，大翮异乡县。武功虽尺五，仰视目不眩。圆吭裂层霄，丹顶甚平善。应惜青城游，见困如句践。
甲子八月郎赵客周贞栖宴集宗广文金陵寓斋分韵
作者：杜岕
朝代：清

廿年离绪几回逢，晓起越南酒味醲。望阙有人攀老桂，避尘何处觅长松。邗关雁叫三江水，秋浦猿呼九节筇。旧事半留词赋在，满江红奏不妨重。
茸城三月同魏宪侄世农作
作者：杜岕
朝代：清

今日不宜饮，愁来何所之。草青犹在眼，云白已多时。懒慢冯驩铗，空濛虞舜祠。牡丹开又落，不忍酹残卮。
赠罗山行僧
作者：杜岕
朝代：清

一钵罗山下，千针破纳缝。得龛成古佛，扫地种新松。塔院心头住，形骸市上逢。看师行烈日，露顶自从容。
悯忠祠联
作者：杜文溥
朝代：清
体裁：联

沿于海以达河，叹频年转漕重洋，共历艰难非一日；勤其官而死水，看身后褒忠巨典，常膺俎豆到千秋。
一枝春·梅雨闷人次草窗酒边闻歌韵
作者：杜文澜
朝代：清

树转晴光，逗纤云、又著丝丝残雨。芳辰细数，误了听莺佳绪。文园病起，渐消瘦、柳嫣花妩。幽径里、风约帘波，剩得篆烟浓聚。纹纱网虫牵处。怪兜红挂绿，都成情缕。闲熏麝鼎，润缓旧时琴谱。梅阴倦枕，怕香梦、暗招春妒。空自倚，邀月东阑，笑和燕语。
一萼红·樱桃
作者：杜文澜
朝代：清

倚朱檐，渐垂缨似豆，莺嘴正偷含。珠唾脂匀，珊悬网碎，深夜圆映冰蟾。倩纤指、楼阴细摘，误惊认、红染玉葱尖。檀口香销，青衣梦杳，歌老何戡。因念长安人远，伴飞花清宴，瘦笋同拈。路熟斜街，盘分紫禁，何日遥寄筠篮。料还记、鲥鱼乍上，数乡味、低唱望江南。只怕流光易去，兜剩春衫。
万年欢·即席示李冰署郭尧卿兼寄周潇碧淮阴用史梅溪韵
作者：杜文澜
朝代：清

海畔闲鸥，趁萧斋夜凉、同赋团雪。又是疏帘吹雨，蕙枝香发。漫诉琼箫旧怨，怕酒醒、垂杨凄绝。而今便、不梦扬州，暗愁消瘦诗骨。尊前壮心易歇。听山阳倦笛，何事轻别。客里登楼，都换故乡云物。多少西园俊侣，待共觅、棕鞋青袜。问恁日、顾曲人归，画栏重醉秋月。
三姝媚·赠蒋鹿潭
作者：杜文澜
朝代：清

空怜归去好。听千山啼鹃，泪痕多少。注酒瓶空，算袖中还剩，散花新稿。逝水年华，判断送、斜阳芳草。憔悴谁知，红豆愁抛，玉龙悲啸。谁劝春明频到。更气压云虹，意轻风鸟。典却貂裘，堕苍茫尘海，芰衣秋老。爱作词人，待绣出、餐霞幽抱。还怕黄粱邀梦，炊香未了。
东风第一枝·菜花
作者：杜文澜
朝代：清

麦陇残寒，桑阴碎雨，酿成一片花意。买春谁散金钱，媚晚竞铺绣绮。遗钿漫拾，俏不上、玉人钗尾。但满村、乱蝶竛竮，暗逐凤靴香细。围古寺、翠烟似洗。沿败井、旧愁又起。最怜小径三叉，占了夕阳半里。薹心抽老，怕悄换、乡园滋味。趁那角、野店青旗，独倚破篱闲醉。
临江仙·感事
作者：杜文澜
朝代：清

读破芸缃三万卷，回翔直到公卿。胸藏武库角心兵。绮罗丛里，擎酒说功名。镂玉横腰金佩肘，白头一梦零星。舞裙歌扇总飘萍。故人江海，闲读种鱼经。
八声甘州·淮阴晚渡
作者：杜文澜
朝代：清

尚依稀、认得旧沙鸥，三年路重经。问堤边瘦柳，春风底事，减却流莺。十里愁芜悽碧，旗影淡孤城。谁倚山阳笛，并入鹃声。空剩平桥戍角，共归潮呜咽，似恨言兵。坠营门白日，过客阻扬舲。更休上、江楼呼酒，怕夜深、野哭不堪听。还飘泊，任王孙老，匣剑哀鸣。
兰陵王·哭和雨亭将军师
作者：杜文澜
朝代：清

大星落。凄断千营戍角。金陵路、曾说频年，聚米量沙运宵幄。岩疆寄锁钥。谁觉。前筹借错。长城坏、风雨黯天，鸦阵层层乱巢幕。功名俪褒鄂。记皖岫扬鞭，湘岸横槊。无端月冷南飞鹊。看海上潮怒，子胥携手，忠魂幽渺甚处托。盼归梦京洛。才薄。荐惭鹗。念夜草军符，磨盾如昨。铭勋待拜麒麟阁。奈玉帐秋偃，令威归鹤。西州沉痛，感旧泪，袖暗濯。
兰陵王·哭和雨亭将军师
作者：杜文澜
朝代：清

大星落。凄断千营戍角。金陵路、曾说频年，聚米量沙运宵幄。岩疆寄锁钥。谁觉。前筹借错。长城坏、风雨黯天，鸦阵层层乱巢幕。才薄。荐惭鹗。念夜草军符，磨盾如昨。铭勋待拜麒麟阁。奈玉帐秋偃，令威归鹤。西州沉痛，感旧泪，袖暗濯。
凄凉犯·己未除夕
作者：杜文澜
朝代：清

凄凉断角吹残戌，匆匆复送今夕。旧诗未检，新桃漫写，暗愁空积。梅花自逸。又偷泄、东风信息。奈天寒、冷竮翠袖，鹤外黄岑寂。还忆浔江上，剑倚珠灯，醉倾春碧。弓衣换否？怅年华、瘦腰知得。猛听荒鸡，定惊起、江湖倦客。念家山，铁甲未解泪满臆。
减字木兰花·题画
作者：杜文澜
朝代：清

珠帘十里，露重杨丝扶不起。花月如烟，弦索声中忆往年。东风甚处，燕子归时春已暮。争似江潮，夜夜犹过廿四桥。
南乡子
作者：杜文澜
朝代：清

帘影隔枇杷，学绣屏边面半遮。忽唾残绒羞晕颊，红霞。一扣连环印碧纱。聚散恨沙，别语分明记未差。道是莫随飞絮去，天涯。化了浮萍又著花。
南歌子
作者：杜文澜
朝代：清

十样蛾争剃，双心麝细烧。无端风急石城桥。为问莫愁、艇子倩谁招。旧影迷珠箔，新声黯玉箫。相思犹是斗纤腰。只怕行人、愁见柳千条。
卜算子·残月
作者：杜文澜
朝代：清

花影漾帘波，夜久春痕薄。试问姮娥瘦几分，只有阑干觉。陌上玉骢嘶，唤起双栖鹊。杨柳梢头挂晓星，又下西楼角。
台城路·秦淮秋柳
作者：杜文澜
朝代：清

江南一夜香波冷，楼台画成秋意。旧院藏莺，长桥系马，攀折游踪难记。飘零燕子，认六代斜阳，倦魂醒未？怨笛谁家，后庭歌罢更憔悴。桃根桃叶易老，渡头空照影，羞斗眉翠。舞扇勾云，华灯背雨，都换伤春滋味。阑干傍水，问丁字帘前，细腰谁倚？无那西风，乱鸦啼又起。
四字令
作者：杜文澜
朝代：清

宵寒醉禁。愁多梦任。银釭不会伤心。照空床翠衾。霜欺素襟。尘埋玉琴。幽蛩可是知音。傍孤桐细吟。
四字令
作者：杜文澜
朝代：清

霞纹睡腮，云情醉怀。蛛丝飞坠瑶钗，对东风细猜。帘轻自开，莺归未来。隔窗小玉音乖，误花阴凤鞋。
声声慢·袁江感怀赠江佩之
作者：杜文澜
朝代：清

江淹老去，杜牧重来，尊前相对嗟歔。画里金城，沧桑一霎模糊。饥鹰啄残战血，泣寒沙、燐火青芜。频怅惘、似苏台舞罢，太息句吴。恨指堤边髡柳，问征人、别后还有春无？昔日笙歌，付与鬼唱呜呜。休怨鹧鸪声苦，倚纯钩、犹紧珊瑚。君不见，抱枯枝、啼杀夜乌。
壶中天·海陵道中
作者：杜文澜
朝代：清
体裁：词

野芦吹雪，被西风、趱入烟波深处。隔岸微茫鸦弄暝，团破一川凉雾。浪挟帆飞，灯摇磷碧，暗洒横塘雨。篷窗休掩，祫衣新试吴絮。因念故里天寒，荒桥水长，目断鸳湖路。甚日归来还一笑，长伴渔汀鸥鹭。老树萧萧，颓阴黯黯，近市闻人语。残更数遍，拥衾空赋愁句。
天香·卐字香
作者：杜文澜
朝代：清

窗眼嘘云，阑腰印月，雏鬟夜静重炷。篆蜕盘蜗，薰圆睡鸭，萦系荀郎吟绪。春融四角，浑不倩、流苏深护。刚似侬心宛转，连环万丝千缕。温灰半星微度。画秋蛇、似钩愁谱。一寸绣肠颠倒，佛龛低诉。漫说情田未补。怕隔断、相思旧时路。织向鸳机，回文更苦。
好事近·泊露筋祠
作者：杜文澜
朝代：清

环佩冷归云，门外野风如昨。一片乱鸦声里，正短帆初落。当年花柳赛灵旗，春波荡楼角。寒破半湖霜月，剩村醪孤酌。
好事近·癸丑冬与黄子湘同从军于邗上重逢话别赋此赠之
作者：杜文澜
朝代：清

帐拂晓星寒，倚剑共吟晴雪。多少新亭残泪，又唾壶敲缺。琵琶弦上小沧桑，青衫怨秋月。霜外鸡声初起，任孤帆催别。
小重山令·与保庵话扬州湖上旧游
作者：杜文澜
朝代：清

十载虹桥买醉时。携尊梅树下，说相思。三生杜牧恨来迟。红楼外，莺老绿杨枝。愁弄玉参差。销魂春去也，鬓丝丝。惜花心事已全非。西风怨，惟有白鸥知。
山花子·送别
作者：杜文澜
朝代：清

紫陌飞云糁玉尘，半墀幽草画残春。只向茶香灯晕里，度黄昏。屈曲溪山屏上路，模糊烟树画中村。谁把相思千滴泪，寄归人。
庆清朝·消夏第二集咏秋露
作者：杜文澜
朝代：清

桂冷千山，葭苍一水，西风咽断蝉声。罗纨夜润，招凉粘湿疏萤。明月不堪赠与，披衣愁若故乡情。还惊起，蕉阴睡鹤，独唳空庭。更念汉宫旧事，赐近臣消渴，醉浥金茎。烟凄蔓草，铜仙清梦迟醒。翠盘又倾碎玉，藕花香杳泪珠零。休分付，一枝湘管，写怨秋屏。
忆旧游·与蒋鹿潭话黄鹤楼旧游
作者：杜文澜
朝代：清

记波涵紫堞，雾幂丹梯，频展吟眸。念尔南冠久，问江城玉笛，曾听吹否。去尘顿如黄鹤，萍迹话浮沤。自战鼓西来，楚歌不竞，望断空楼。前游。漫回首，便十里春风，何处扬州。燐火迷荒岸，任雕锼金粉，都付沧流。素丝暗寻霜色，词客病工愁。怕赋冷晴川，萋萋草碧鹦鹉洲。
忆旧游·竹抱轩消夏初集咏夕阳
作者：杜文澜
朝代：清

正高城霁雨，独客登楼，怕近黄昏。暮色明千树，带归鸦数点，红到柴门。醉颜更教长驻，天影散霞纹。称暗柳凉蝉，深帘晚燕，重倒金尊。征人在何处，傍疏林策马，频问前村。渺渺烟波阔，剩乱帆半叶，挂上离痕。旧游记寻湖畔，芳草懒晴熏。自路隔雷锋，悠悠望绝东去云。
忆旧游·题鲍问梅西湖感旧图
作者：杜文澜
朝代：清

晕生绡一碧，树影湖光，者是西泠。烽火连三月，怪图中丝柳，都减春情。故乡几回飞梦，随雁度南屏。甚踏雪桥荒，栖云径冷，愁说重经。飘零共千里，况鲍老伤心，刚赋芜城。对酒商归计，问孤山何日，蜡屐同登。瘦梅定应相识，遗鹤隔烟迎。怕戍角吹寒，沙边误却鸥鹭盟。
换巢鸾凤·题周存伯横河移居图
作者：杜文澜
朝代：清

同是浮家。问通明甚事，惯向天涯。鲈乡闲旧笠，龙井恋新茶。横河桥影绿阴遮。瘦杨几株，柴门晚鸦。孤山近，尽供养、半床书画。重话。空泪洒。吹动野笳，村影寒桑柘。赁庑幽情，买邻豪语，都付颓垣零瓦。休对斜阳说伤心，去巢秋燕飘零也。鸳鸯湖，认归舟、离情难写。
探春
作者：杜文澜
朝代：清

翠幄阴迟，画栏烟瘦，东风愁负莺燕。芳径锄香，筠篮担露，入市韶光偏贱。谁借藏娇屋，早分与、莓苔一半。信知倦蝶痴蜂，暗笑弄花人懒。何事尹邗避面，任休滞残寒，眉黛慵展。巾紫凝妆，鞓红酣酒，羞问情深浅。唯有婵娟月，尚飞近、移春庭院。待上瑶台，又怕琼箫写怨。
探春慢·虾
作者：杜文澜
朝代：清

草屩穿烟，筠筛漉月，水村风景如画。枉叹无肠，空怜比目，葑荇微阴堪籍。闲了垂纶手，伴蟹火、一星深夜。只愁网起桃花，数枝萍蒂萦惹。长忆捞秋涧底，对旧雨杯盘，宵半情话。露湿须帘，云扶鬣杖，乡味依依茅舍。鲑菜荒生计，孤俊约、扁舟同下。听罢啼鹃，蠡湖重醉新鲊。
探芳信·江村送别
作者：杜文澜
朝代：清

正秋暮。又雁引离心，蛩惊倦旅。趁半山衔日，帆影渡江去。一行疏柳青旗瘦，魂已销无处。更何堪、野火丛祠，乱鸦凄语。无计挽君住。但遥指鸥沙，教寻归路。还怕归来，双鬓渐非故。鲤鱼风大寒潮阔，落叶空题句。慰相思、祇有西窗夜雨。
摸鱼儿·东湖感旧
作者：杜文澜
朝代：清

问湖边，旧时莺燕，而今亭榭谁主。百花洲畔波鳞碧，低卷断烟零雨。凄绝处。是几个渔罾，冷挂眠鸥渚。垂杨自舞。想玉笛声残，画船人杳，幽恨向风诉。桥东路。还记题香俊侣。萝窗深夜弦语。十年重唱西江月，寥落紫云遗谱。吟思苦。费万轴情丝，织就销魂赋。天涯倦旅。怅沽酒楼头，阑干独倚，酩酊送春去。
摸鱼儿·东湖感旧
作者：杜文澜
朝代：清
体裁：词

问湖边，旧时莺燕，而今亭榭谁主。百花洲畔波鳞碧，低捲断烟零雨。凄绝处。是几个渔罾，冷挂眠鸥渚。垂杨自舞。想玉笛声残，画船人杳，幽恨向风诉。桥东路。还记题香俊侣。萝窗深夜弦语。十年重唱西江月，寥落紫云遗谱。吟思苦。费万轴情丝，织就销魂赋。天涯倦旅。怅沽酒楼头，栏杆独倚，酩酊送春去。
摸鱼儿·菱
作者：杜文澜
朝代：清

占莼乡、绿莹柔玉，一绳界断秋水。瓜皮艇小穿波稳，采采湿衣空翠。凉影碎。听隔浦清歌，惊破鸳鸯睡。堆盘更美。笑瘦削鞋尖，斜攲巾角，闲供雪瓷醉。任多刺。清胜莲房芡米。折腰情味如此。灵池漫道浮根弱，红紫未粘泥滓。怀古里。记趁晓南湖，船聚人喧市。西风又起。怅桂棹归迟，菰塘路冷，梦绕碧云里。
无闷·鹿潭病痁，谱此以代《七发》
作者：杜文澜
朝代：清

长剑当年，敲碎唾壶，豪气都无千古。便黯淡青衫，壮怀如故。酒醒偏怜短鬓，渐镜里、霜痕惊秋絮。家山何在，杜鹃唤彻，不如归去。迟暮。尚羁旅。又赁庑人孤，病愁争主。漫证破情禅，药炉茶杵。我有新篘迟尔，且醉听、檀槽歌金缕。更莫咏、却疟花卿，旧日草堂诗句。
更漏子
作者：杜文澜
朝代：清

漏迢迢，风瑟瑟，泪点渍成秋迹。银汉近，玉门遥，归期金凤翘。滞新蛩，回去雁，残醉堕梧庭院。红烛灺，翠尊孤，霜寒驱梦无。
更漏子·春晚
作者：杜文澜
朝代：清

楝花残，梅雨逗。枝上老红吹瘦。寒欲尽，夜无聊。倚阑吹洞箫。芳思歇，怨蝴蝶。惆怅饯春时节。春有信，去仍还。征人长玉关。
月下笛·舟泊茱萸湾
作者：杜文澜
朝代：清

流水荒湾，孤蓬又倚，旅魂凄断。红舷扣缓，玉钩芳思催变。题糕人去欧盟冷，倩谁问、堤阴旧馆。叹孤城寂寞，琼箫歌罢，野笳惊换。桥畔。秋声战。似小队弓刀，阵云零乱。团鸦噪晚，柳丝凋翠谁绾。西风十里扬州路，听呜咽、寒潮弄远。怕青鬓、对吴钩，一夜霜华浸满。
木兰花慢·西湖春感
作者：杜文澜
朝代：清

放鱼竿一去，幻尘海、渺愁余。算柳浪莺闲，鸥波人远，负却西湖。音书又沉旧雁，问东风、还到故乡无。萍梗空惊岁晚，梅花自惜山孤。林逋。合占幽居，飞桨伴，瘦筇扶。甚古树苔荒，遥峰翠减，不唤提壶。归途待从画里，怕春寒、催老夜啼乌。留得疏窗岫影，六桥烟雨模糊。
木兰花慢·送灶
作者：杜文澜
朝代：清

听千街响竹，趁宵半、送神归。正白马迎初，黄羊荐后，风漾灵旗。琼卮漫教醉倒，怕曛曛、夜奏绿章迟。知否天阍万里，九门虎豹环司。芳时。彩燕丝鸡。中妇艳，少儿嬉。笑因热何人，踞觚凭我，媚奥奚为。休辞岁盘草草，供梅花、聊当赠行词。好问和羹心事，炊香到处春回。
柳梢青
作者：杜文澜
朝代：清

雨昼风宵。匆匆时节，容易花朝。移树流莺，过墙蝴蝶，春被邻邀。垂杨禁得愁销。渐折尽、长亭翠条。望遍征帆，知人心苦，只有江潮。
柳梢青·飞絮影
作者：杜文澜
朝代：清

已误前身梦中寻，梦化了春魂。院落斜阳，池塘淡月，难系愁根。东风不堕香尘，荡万点、相思泪痕。飘泊何心，虚空欲碎，谁管离人。
桂枝香·赋桂用周草窗韵
作者：杜文澜
朝代：清

浓枝孕绿。乍崖树早凉，偷送奇馥。影逐冰轮，渐满翠峰卅六。中庭露白栖鸦冷，逗西风、珠泪难掬。绛云飞尽，孀娥怨起，暗魂销足。漫忆延秋旧屋。散半亩香尘，吹碎黄玉。双泛茶瓯，钗朵看攒金粟。而今羞问天涯月，伴青瓷、空画凉烛。小山人老，灵波殿远，信沉幽谷。
桂枝香·车螯
作者：杜文澜
朝代：清

珠宫孕魄。趁怒潮乍归，玉堕沙碛。蜒雨腥风，瓜艇破帆如织。流涎不数江瑶柱，笑厨娘、纤手难擘。筱筐鱼市，霜锋奏响，乳膏香溢。旧曾听、吴儿叹息。道便解烹鲜，还住江北。蚬白蚶红，偏占早春芳席。扬州路杳秋蔬冷，几思量、腻脂琼液。暗留文壳，燕支戏和，镜台狼藉。
梅子黄时雨
作者：杜文澜
朝代：清

阁住离思，任门掩昼阴，苔砌慵扫。奈画上斜阳，又添愁稿。知否江南三月暮，玉骢嘶断迷芳草。孤怀悄。杜宇几声，犹道归好。侵晓。酴醾开了。甚寻香倦后，翻被花恼。只燕子知人，天涯怀抱。鸡塞梦回闻戍角，小屏山里春沙杳。帘波袅。一溪越梅吹老。
水龙吟·白蘋
作者：杜文澜
朝代：清

楚江吟思悠悠，浪花湿溅珍珠泪。清香引棹，浮根萦桨，空明见底。采采秋心，尽人抛掷，自成憔悴。任湔裙去后，鸥乡梦冷，斜阳淡，西风起。羞更偎红倚翠。映沧波、何曾梳洗。相思渐老，菱歌又远，鱼竿醉倚。青鸟衔巾，文鱼漾縠，旧愁休记。但低垂素靥，盈盈一水，伴鸳鸯睡。
水龙吟·舟夜闻笛
作者：杜文澜
朝代：清

几番吹月梅边，一双瘦鹤支烟冷。江城又晚，飞花渐寂，今宵倦艇。宿鹭惊沙，潜虬舞壑，断肠谁听。趁荒洲渺霭，声来甚处，偏只有、羁魂醒。长恨芙蓉分镜，遍珠楼、更无人凭。寒潮暗长，丝杨尽老，鳏鱼自惊。前路山阳，旧游黄鹤，那堪愁并。剩苍波一片，稀星薄雾，伴孤鸿影。
汉宫春·金螺青得班固玉印绘思古图
作者：杜文澜
朝代：清

文丽卿云，问兰台吏去，谁补遗编。空存旧摩印玉，零落人间。苔花锈碧，认当时、秦篆斑斓。应自有，山灵护野，夜深光烛星躔。遥想赤符际运，映高文典册，芝检朱妍。还看籀红押尾，铭勒燕然。模糊劫火，暗伤心，流落谁边。惟付与，金题锦贉，共寻蛩駏前缘。
江城子
作者：杜文澜
朝代：清

凉飔似剪扑疏阑。却冰纨，怯衣单。叶叶芭蕉，都作雨声寒。别梦待寻江上路，屏一尺，万重山。桥西新溜碧潺潺。下芦滩。路弯环。过尽樯乌，不是旧征船。莫怪归人归未得，流水去，甚时还。
法曲献仙音·庚申长至
作者：杜文澜
朝代：清

阴测花砖，暖霏葭律，霜晓记听鲸鼓。糁雪貂裘，画灰猊鼎，天涯暗惊时序。正不寝，疑金钥，敲窗又风雨。玉关阻。念迢迢、翠华西狩，春信远、生意渐苏穹户。冻草遍铜墀，拜宫云、仙杖何许。岁逼青阳，净纤尘、日丽琼宇。盼鸾旂归拥，一路梅花香护。
清平乐·春夜听雨
作者：杜文澜
朝代：清

小楼灯倦，愁听檐声溅。隔巷桃花红太贱，瘦尽东风谁怨。钿车空订归期，锦鸳暗湿香泥。明日疏帘休卷，春寒燕子来稀。
渡江云·梦游焦山
作者：杜文澜
朝代：清

天风吹广袖，松寮乍倚，奇气顿蟠胸。似曾相识处，偏不分明，山色有无中。清游屡倦，算者番、健撇枯筇。但怪得、铭忘瘗鹤，绝壁乱苔封。匆匆。沙鸥卧雪，阵雁啼霜，伴吟肩独耸。飞尽了、岚光烟翠，海镜涵空。长歌待唤鱼龙听，又怒潮、惊起疏钟。残醉醒，一江淡月孤篷。
玉漏迟·旧院有十二娘戏作此解贻之
作者：杜文澜
朝代：清

信风吹已半，三三径里，盼花重转。馆认琅玕，闲把玉箫双按。修到扬州月样，又添了、十分清艳。钗凤软。珠帘卷尽，画阑敲遍。别后素手调筝，想暗减朱弦，一丝幽怨。镇日相思，三笑四愁频换。鳞素空烦六六，怕人去、红楼春倦。凝望眼。巫山断云飞远。
琵琶仙·赋琵琶
作者：杜文澜
朝代：清

休拨鹍弦，可知是、贺老风流销歇。门巷犹忆，枇杷泠泠韵凄绝。人去后、关山雁远，剩环佩、夜归荒月。古驿沙寒，幽闺漏永，都是呜咽。漫重念、孤泊空江，恐司马、青衫泪花叠。无限少年心事，对华灯低说。枫影外、千呼万唤，替秋风、管领离别。怎又听彻梁州，鬓丝添雪。
瑶华·题丁保庵十三楼吹笛图即次其自题韵
作者：杜文澜
朝代：清

花边絮梦，柳外徵愁，又飘零寒食。层楼在否？空记有、小燕归来相识。旧时月冷，恐湘竹、都含凄碧。自夜窗、开瘦梅枝，断了玉人消息。孤云闲寄天涯，问落拓征衫，归计何日。烟芜径晚，算此恨、杜宇那曾知得。阑干重倚，忍回看、隔江山色。听壁间、宝铗宵鸣，付与醉歌狂掷。
眉妩·咏扁豆花次丁保庵韵
作者：杜文澜
朝代：清

认参差茅屋，宛转疏篱，村小画秋意。唤酒邀邻话，斜阳淡，低棚同认晴翠。懒蟾泻水，渐数丛、香雾筛碎。恁重看、瓠叶萧疏处，自横卧烟际。黄竹依墙扶起。似旧藤零落，芳架垂紫。休问相思约，江南路、西风都换花事。露华暗洗。待夜凉、罗袖新试。怕霜印柴门，蛩语断梦难记。
祝英台近·芍药为风雨所损
作者：杜文澜
朝代：清

带围消，巾角蛰，扶病伴春住。忍说将离，帘外况风雨。最怜婪尾杯残，莺声啼后，尚浇酒、石阑深处。竹西路。长思小圃寻香，携手订花谱。花已飘零，蓬鬓近何许。不知廿四桥边，行云冷落，更谁脱、宫衣相顾。
秋宵吟·落叶
作者：杜文澜
朝代：清

蠡湖波，去雁渺。瘦出千山霜峭。支筇处、认树顶巢孤，万鸦团噪。响荒原，堕夕照。便似分离凄调。疏林外、渐暗减秋声，画成愁稿。我已飘零，更念到、征车路杳。破窗蛛网，废苑萤灯，寂寞泪花罩。幽恨知多少。待付流红，苔径漫扫。又墙阴、送过西风，蛩语啾唧乱败草。
秦楼月
作者：杜文澜
朝代：清

月沉沉。秋窗寂寂宵深深。宵深深，暗魂何许，步遍墙阴。空房遗影悲青琴，黄泉碧落愁难寻。愁难寻，无人诉得，咽泪归心。
红情·海棠
作者：杜文澜
朝代：清

东风生色。正锦帷障暖，猩红云密。我见犹怜，乞借微阴护倾国。一笑钗横鬓亸，新睡起、娉婷无力。但玉肌、懒近熏炉，遗恨在芳泽。狼藉。破苔碧。看细雨酿寒，卷帘烟滴。画栏漫拍。金谷春深酒怀窄。还怕轻妆未整，呼绛蜡、重寻兰夕。悄未许、冰雪里，野梅聘得。
绮罗香·黄叶
作者：杜文澜
朝代：清

影瘦团霜，声寒战野，暮色先归高树。橘柚烟晴，掩映近山官路。正辽空、一雁来时，带几点、乱鸦栖处。念苍茫、棹舣深村，故人家在隔江住。天涯诗境渐老，还对萧骚短发，孤吟秋句。破寺逢僧，笑指病颜如许。怕深宫、嘶断凉蝉，又添了、夕阳无数。剩闲庭、帘卷西风，倚阑愁夜雨。
绿意·笋
作者：杜文澜
朝代：清

西泠旧麓。记晓寒径里，冰苔曾斸。分与樱厨，剥似蕉心，几度醉拈香玉。惊雷忽破乡关梦，又瘦认、袜罗双曲。算好春、易过头番，竟日画栏凭独。无那湖阴翠减，问谁更、采笔重题修竹。回首东风，花暗禅房，燕子初来天竺。判教领、尽烟霞味，怕一寸、词肠犹俗。愿少留、伴我清尊，莫放小庭幽绿。
莺啼序
作者：杜文澜
朝代：清

春蚕乍惊梦醒，羂冰丝未断。绣屏事、私刻琅玕，兔毫重诉幽怨。暗尘锁、秦筝怕倚，哀弦一一啼霜雁。碎虚空，秋去无痕，絮云轻散。记唱铜鞮，柳阴舣棹，趁樊川涨暖。破苔径、紫曲楼深，隔帘曾似识面。问芳年、晴梢豆蔻。颊潮晕、余霞红溅。小廊腰，蟾影窥盟，一轮刚半。蝉梳发腻，麝篆心萦，尚相逢恨晚。莺嘴啄、落花无力，酒醒人去，玦系红巾，骤分钗燕。瑶窗夜静，青禽韵歇，骄骢犹认当时路。奈枇杷、门闭蓬山远。连环易缺，单衣枉渍幽香，唾碧点滴珠串。梅阴孕绿，老叶沉沟，怅杜郎遇浅。古今恨、难填卫海。独立斜阳，数遍栖禽，鬓花愁换。黄衫纵在，玉箫何处，垂杨空袅千万缕，怕烟条、羞续他生愿。凄凉灯外檀槽，醉拍偷停，翠尊泪满。
菩萨蛮
作者：杜文澜
朝代：清

疏帘雨过濛濛月，啼螀满径愁黄叶。斜倚曲阑干，玉钗生暮寒。清砧催隔院，心共飞鸿远。归信总无凭，空帷怨夜灯。
菩萨蛮·冬日即景
作者：杜文澜
朝代：清

栖鸦点点如残叶，林容寂寂天疑雪。烟外晓钟疏，山寒僧梦孤。西风吹短策，酒束诗肠窄。招鹤问梅花，今年春瘦些。
菩萨蛮·落花声
作者：杜文澜
朝代：清

金铃响歇香魂弱，春归只有莓苔觉。睡蝶几曾惊，东风吹地轻。似闻春太息，长在阑干侧。临去尚清狂，和蜂敲纸窗。
西子妆·为友人量珠贺
作者：杜文澜
朝代：清

润柳舒颦，晴花款笑，可是偎香天气。露桃枝隔画桥红，谢东风、替传芳意。仙姝第几，早排就、珍珠名字。度新词、伴吹箫低唱，华灯双丽。眉痕翠。添了春山，识得春愁未。玉郎魂已不禁销，更禁持、小蛮腰细。鸳帱并倚。问知否、青梅滋味。甚朝朝、都待啼莺唤起。
解语花·橄榄
作者：杜文澜
朝代：清

芳盐坠碧，破篦藏珠，霜老吟青子。懒寒侵齿。含颦处、舌本暗回春味。瓶笙沸水。听小语、龙团新试。留剩核、然近银釭，几瓣飞兰蕊。犹记吴门夜市。逗红灯一点，幽唱初起。瘦梅香里。分螺盒、冻绿暗侵葱指。天涯岁晚。空惆怅、素巾铅泪。知甚时、重赠檀奴，消玉尊残醉。
谒金门
作者：杜文澜
朝代：清

残漏苦，灯影伴愁无语。檐外云阴窗欲曙，雁程归尚阻。漫道愁如秋雨，历乱万丝千缕。雨到天涯还解住，忆君无尽处。
谒金门·春晚
作者：杜文澜
朝代：清

芳意满，一架紫藤阴乱。陌上柳花吹不转，玉关人更远。寒尽画帘长卷，迟日频停针线。燕剪剪春愁未剪，寄情双翠管。
踏莎行·普应寺感旧
作者：杜文澜
朝代：清

万井烟枯，一林香寂。佛楼苦剩凄凉色。冲人蝙蝠忽惊飞，游踪重破苍苔碧。玉斝嬉春，瑶台倚笛。豪华回首都陈迹。黄昏燕子语空寮，落花风起檐铃急。
醉落魄·冬夜即意
作者：杜文澜
朝代：清

钟疏漏叠。熏笼火烬余灰热。遥天云冻飞鸿咽。窗外西风，残梦堕黄叶。瓶梅泻水香魂结。一枝瘦影灯凄绝。铮铮冰柱敲檐铁。睡鹤知寒，起舞弄孤月。
采桑子
作者：杜文澜
朝代：清

西风著意吹残云，寒上征衣。冻草凄迷，满路春愁怨马蹄。溪梅不趁离筵折，冷萼香迟。别后相思，知寄江南第几枝。
采桑子
作者：杜文澜
朝代：清

闲寻红豆开金盒，怕数相思，又锁葳蕤。的的春愁玉指知。年来休问江南路，瘦了琼枝。空忆芳时。泪洒东风感鬓丝。
采桑子慢·橘
作者：杜文澜
朝代：清

晴霜乍饱，千树丹丸争染。记曾共、香橙冰笋，载满筠篮。思远西风，洞庭秋色又红酣。鲸波迷路，吴帆未整，望断江南。楚梦易醒，逾淮谁惜，齿馥空含。更休说、朱楼剖玉，并蒂分甘。阳羡亭孤，赋归愁慰老坡馋。残棋消劫，相逢旧叟，重证仙凡。
金缕曲·题褚二梅北征草和顾顾山
作者：杜文澜
朝代：清

帽影缁尘扑。记年时、天街试马，玉鞭香簇。几度销凝旗亭字，醉听春风旧曲。又灞安、垂杨吹绿。昔日长条都攀尽，展吟笺、怕认莺花熟。谁更写，梦华录。君居洛下东头屋。寄闲情、裁云剪月，脆丝毫竹。不惜黄金空抛去，换酒鹴裘未足。算剩得、珍珠一掬。千里烽烟家何在，唱新词、还替刘蕡哭。窗雨暗，话银烛。
长亭怨慢
作者：杜文澜
朝代：清

竟偷被、东风吹暮。绮销香、画桥飏絮。燕子归来，一襟幽怨向谁语。落花蛛网，偏不放、春魂去。后约问蔷薇，早拍遍、阑干无数。空误。甚年华似水，却把旧愁留住。新寒未减，尚负手、玉阶寻句。待检点、小扇轻衫，笑呼酒、烟萝深处。奈树外斜阳，还惹残莺啼苦。
长亭怨慢悼顾莺娘为鹿潭作
作者：杜文澜
朝代：清
体裁：词

最凄绝、枇杷门户。几阵轻阴，落花辞树。月暗西楼，夜鹃啼血竟何处？玉眸迟暝，知未尽、牵衣语。唱惯鲍家诗，忍更向、秋坟听取。细数。自香瘢爇后，只共艳辰百五。春心费尽，算换得、雨酸风楚。当时若、休见云英，瘦不到、腰围如许。待剪断垂杨，还怕愁生霜缕。
陌上花·辛酉上巳同人修禊于莲溪迫事未赴丁保庵示以诗谱此书后
作者：杜文澜
朝代：清

棠梨谢了，啼鹃无赖，又催春暮。一院茶香，迤逦倦鸥吹聚。破禅也带看花眼，偏被柳丝牵住。问青鞋、甚事年年芳径，俊游都误。傍阑干、向晚飞来燕子，似笑韶华虚度。百感回肠，曲水算知愁绪。梦魂尚倚山阴棹，换了冷烟疏雨。恐他时，再证浮杯佳约，鬓添霜缕。
霜叶飞·重九登西歧山用周清真韵
作者：杜文澜
朝代：清

乱烟低草。寻秋路，残蝉声断林表。画溪弯处石桥斜，指呗关幽悄。看一线、潮青破晓。孤筇闲倚群峰小。待换酒人还，试共插、茱萸弄影，夕霁红照。波外又掠征鸿，湖阴漠漠，片云诗被催到。半天铃语惊新霜，更暗添凄抱。笑海角、游踪倦了。柴桑思谱归来调。但细与、黄花约，明岁东篱，醉朋休少。
风入松·听国工弹弦索
作者：杜文澜
朝代：清

丝丝疏雨泣梧桐。寒玉碎玲珑。千秋难解相思索，被繁弦、散入春风。夜月窥人半醉，离怀著酒初浓。廿年心事逐云空。灯影乱愁中。当时只厌清歌永，到追寻、又惜匆匆。恰似江南客老，落花时节相逢。
高阳台·平山感旧
作者：杜文澜
朝代：清

髡柳稣青，瘢苔褪碧，醉翁仙魄谁招。瘦了斜阳，隔江山色萧条。孤城一片霜笳起，问玉人、那处吹箫。便游踪、不是重来，也怕魂销。阑干况是当年倚，唤冶红深翠，曾款轻桡。断梦惺忪，可怜明月今宵。湖光似恨鸥乡冷，趁东风、卷起春潮。更禁他、残鴂声声，啼过红桥。
鹊桥仙·七夕
作者：杜文澜
朝代：清

凤梭停，银潢静，仙軿直下云表。耿离愁，经年惯、桂香吹老。蛛丝空网旧恨，剩曝衣花袅。判无睡，正怕看牵牛，画屏凉早。犹记晚妆试了。倚针楼、拍肩欢笑。曾共指、断桥鹊应填好。芳盟尚在吟抱。奈顿添凄悄。卷帘惊见，斜河催晓。
鹧鸪天
作者：杜文澜
朝代：清

倚遍阑干日又曛，一重蕉影上帘昏。啼莺到晚犹依树，飞絮如烟肯化尘。香欲烬，酒愁温。落花还学远游人。宵来雨是春归路，不比刀环梦未真。
齐天乐·络纬
作者：杜文澜
朝代：清

井阑啼碎金梧影，声声羂愁难断。竹簟邀凉，瓜藤架月，烟外不胜清怨。才听又远。认幽涧哀弦，被风吹转。那得成丝，翠笼空饱豆花瓣。篝灯谁寄永巷，弄鸳梭轧轧。残夜相伴。露湿侵篱，星寒映杼，应恨回文零乱。搴帷意懒。况无妇惊秋，宋郎凄婉。自谱相思，泪痕凝翠管。
齐天乐·蝉蜕
作者：杜文澜
朝代：清

已判身世斜阳外，虚空又留尘影。幻相犹存，凡胎易换，寂寞枯僧禅定。西风梦醒。问抱树何心，鬓凋青镜。尚有螳螂，夜深偷上翠梧等。前缘还恋瘦柳，懒凉斜曳处，无限凄哽。翳叶辞柯，焦桐写韵，药里谁疗诗病。清霜自惊。算羽化疑仙，旧愁都屏。冷眼冰蚕，怨丝抛未肯。
铁棋亭
作者：杜显鋆
朝代：清

豆积古仙洞，仄径何崔嵬。上有铁棋局，斑剥弃莓苔。搆亭相拂拭，贤侯意悠哉。春风复秋月，我常此徘徊。烹茶爇山叶，寻句索松煤。当轩碧空净，眼界豁然开。城市依山麓，河流环涧隈。石枰作筵席，放豪时举杯。坐听铁马响，心清涤尘埃。髣髴八仙至，飘飘会蓬莱。不觉瞑然醉，归已玉山隤。
余戚施氏嫁为邹某妻庚申粤贼陷城贼胁之诡谓释刀当相就贼信之则拾刀斫之不中为乱刃斫死余悲之为作长句
作者：杜有李
朝代：清
体裁：古风

鸷鹗啄啼莺，荏弱焉能翥。豺虎搏俯兔，觳觫惟知惧。何意冰肌玉骨人，一寸柔肠如铁铸。羽书飞递烽火催，杜鹃带血啼声哀。欲徙无资苦留滞，合围顷刻城崩摧。带甲纵横满街走，儿号女哭空相守。突然排闼竞喧呼，红帕裹头刀在手。豺声恫喝势欲侵，蜂目流盼搜藏金。刃白如霜决生死，间不容发何沈吟。尔近前来吾语汝，汝果投戈以身许。铿然一笑掷刀弓，俯拾戡胸臂疾举。所恨力弱难为功，超距跃避趋如风。回见渠酋丧心魄，讵意巾帼真英雄。旋身夺刀气填臆，乱斫肌肤血殷色。捐躯慷慨谢儿夫，嚼齿喷血骂狂贼。侠骨委化空状台，篾钩衾里埋黄埃。朱颜不改尚含怒，黄口无知更可哀。诸雏抛掷何留恋，清名可贵余皆贱。戚党争传众志悲，枭徒惊叹未曾见。从来闺阁非无人，类能一死全其身。大义独能计杀贼，事虽不就谁堪伦。呜呼，持此可愧封疆臣。
史焕庭女嫁顾茂才殉庚申粤匪之难夫被掳姊妹三人从殉作歌吊之
作者：杜有李
朝代：清
体裁：古风

鸳鸯正双飞，黑风忽吹散。吹散各天涯，消息从中断。网罗困其雄，雌挈群雏窜。恶鸟骤飞来，鸷狠群相惮。逼与同巢居，爪距将为难。义禽不他匹，誓死当强悍。岂有舞镜鸾，而偶鸣垤鹳。糜躯非所惧，大义期无乱。回顾呼其群，无入他人算。此属恃强梁，终遭戈人弹。下有清泠渊，生死从兹判。努力无多谈，捐躯此河畔。纵身掷而入，群随跃离岸。骨肉付波臣，清节凌霄汉。鸰原同聚首，穷泉可无撼。独念孤征鸿，何时脱羁绊。冉冉岁华更，沈沈变昏旦。唯应化杜鹃，啼血常春半。
客有谈独山周保宗妻子丁氏殉节者为作长歌
作者：杜有李
朝代：清
体裁：古风

震泽万顷波，奔腾肆洄洑。独山扼其冲，隘等龙门束。舂撞蓄拗怒，激荡难驯伏。是生劲节人，浩气钟灵淑。周顗本华宗，丁仪推望族。菟丝女萝附，白首期相勖。岂意中道乖，人事多反复。飞灰然劫火，炎及昆冈玉。蚁附满城闉，搜牢遍山麓。潜逃挈妇子，匿影趋中谷。下翳灌莽阴，上蔽松杉簇。斯须忽望见，瞥眼纷相逐。骇逸践危途，心忙步颠蹙。相离尺有咫，同伴多遭戮。对面森戈茅，回头攒剑槊。惊魂喘未定，猛势旋欲扑。近前稍枝梧，夫君先就缚。势逼无回旋，命轻徒觳觫。誓死心则安，生存恐遭辱。山泉甃石深，彻底无污浊。下通冯夷宫，鲛女联芳躅。枕流誓不反，解脱登仙录。犹余未了因，望夫思骨肉。山头明月夜，倩影亭亭独。西望具区横，南临独峰矗。海枯石烂心，终古填难足。
芙蓉圩春泛
作者：杜有李
朝代：清
体裁：七言律诗

闸里经行好放船，绿波春水蔚蓝天。蒙蒙杨柳轻如雾，冉冉菰蒲嫩带烟。地僻鱼虾成小市，雨凉鸥鹭下平田。尘飞不到人无警，野老忘怀尽日眠。
题李刚烈公遗像敬成五律四章·其一
作者：杜有韦
朝代：清
体裁：五言律诗

闻说干镆器，腾辉正少年。万言空献策，一障竟乘边。小试原堪惜，孤忠更懔然。东林遗泽在，大节继先贤。
题李刚烈公遗像敬成五律四章·其三
作者：杜有韦
朝代：清
体裁：五言律诗

儒雅恂恂度，交游款款情。绛侯原长者，秀实本书生。遇变能筹策，临危尚整缨。可知真气节，不在论纵横。
题李刚烈公遗像敬成五律四章·其二
作者：杜有韦
朝代：清
体裁：五言律诗

蕞尔城如斗，纷然贼似毛。檄飞南八箭，靴插侍中刀。奇迹石同永，英风阁并高。捐躯到隶仆，无愧帝恩褒。
题李刚烈公遗像敬成五律四章·其四
作者：杜有韦
朝代：清
体裁：五言律诗

京国通名早，天涯学步迟。典型光邑乘，风范是吾师。眷旧公卿在，哀荣妇孺知。旂常绍前烈，好泐纪功诗。
挽曾国荃联
作者：杜本崇
朝代：清
体裁：联

中兴将帅半湖湘，百战定河山，兄弟一家成伟烈；六代衣冠盛江左，十年建旌节，祠堂千古此功臣。
贺张百熙60寿联
作者：杜本崇
朝代：清
体裁：联

间世生才，是轸宿储精，衡峰毓粹；万流仰镜，有曲江风度，燕国文章。
翠微道中
作者：杜楚
朝代：清
体裁：古风

六六黄之峰，振古凌霄汉。清秋净无云，争来列几案。寺幢天际悬，树色空中璨。飞瀑几千寻，高风吹不断。俄然吐烟雾，近远山峰乱。浑如大海涛，浩渺靡涯岸。少焉岚气收，秀岭芙蓉烂。吊古忆轩辕，修真绝尘绊。嗟嗟浊世人，俗骨畴能换。青精自可求，丹鼎还堪锻。逝将访浮邱，旦夕烟霞畔。
月夜
作者：杜汉
朝代：清

露下天气清，蟋蟀悲秋草。独眠感良夜，散步出林表。爽籁生遥空，明月惊宿鸟。荒寺动钟迟，寒村息镫早。却顾所来径，烟深人悄悄。
五湖怀古
作者：杜汉阶
朝代：清
体裁：七言律诗

一睇三州无数秋，五湖风景短篷收。天临上下青烟抹，地坼东南皓月流。山色不随西子去，涛声偏为伍胥留。欲浇块垒须千斛，七十峰尖当酒筹。
竹枝词·其一
作者：杜汉阶
朝代：清
体裁：词

一丸捻就作婵娟，引得游人绝爱怜。常把桃花坞中土，换来仕女几多钱。
竹枝词·其三
作者：杜汉阶
朝代：清
体裁：词

秋风唱彻采莲歌，更向菱塘泛碧波。绛帻吴鸡初斗罢，香苞抉出海珠多。
竹枝词·其二
作者：杜汉阶
朝代：清
体裁：词

东南巨浸首鹅湖，绝妙烟波万叠图。云外青山遥映带，风光得似邑西无。
竹枝词·其六
作者：杜汉阶
朝代：清
体裁：词

清溪十里水洋洋，溪畔轻烟锁绿杨。仙女扁舟何处去，晚风渔网挂斜阳。
竹枝词·其四
作者：杜汉阶
朝代：清
体裁：词

榴红蒲绿过端阳，齐看龙船到北塘。香泛湖帘红粉隐，小船多傍画船行。
乙丑季夏伤足伏枕历秋未瘳屡荷素园见顾殷殷偶留小酌限作二律同用知秋二字君诗先成依韵和答
作者：杜浚
朝代：清

吾道危如一木支，谁怜双足数还奇。呻吟转侧今何地，跋扈飞扬彼一时。同调相期金可断，异方多难药难知。留君小饮余先醉，为爱西泠七卷诗。濯足空谈万里流，朝昏惟守户庭幽。故乡久别终思奋，好友频来不带愁。白发丹心千古意，黄花紫蟹一年秋。何时造尔能扶杖，不羡乘车马少游。
乙丑季夏伤足伏枕历秋未瘳屡荷素园见顾殷殷偶留小酌限作二律同用知秋二字君诗先成依韵和答·其一
作者：杜浚
朝代：清
体裁：七言律诗

吾道危如一木支，谁怜双足数还奇。呻吟转侧今何地，跋扈飞扬彼一时。同调相期金可断，异方多难药难知。留君小饮余先醉，为爱西泠七卷诗。
乙丑季夏伤足伏枕历秋未瘳屡荷素园见顾殷殷偶留小酌限作二律同用知秋二字君诗先成依韵和答·其二
作者：杜浚
朝代：清
体裁：七言律诗

濯足空谈万里流，朝昏惟守户庭幽。故乡久别终思奋，好友频来不带愁。白发丹心千古意，黄花紫蟹一年秋。何时造尔能扶杖，不羡乘车马少游。
九日一草亭时将与天章别感赋十六韵共用日字
作者：杜浚
朝代：清
体裁：古风

秋深雨廉纤，意外晴此日。薄云虽未归，解散已可必。危坐伤我怀，雅意不欲出。欻闻良友招，不待盥漱毕。登高一草亭，岂在山崒嵂。幽人先入座，鸣琴未离漆。盘槅但随时，杯香带橙橘。暂觉百虑蠲，游从任疏密。丛菊花故迟，黄蕊苞渐茁。篱蔓弱迎霜，宛结小红实。独感薜荔枝，来时侔茧栗。于今已扶疏，残阴映缃帙。白头久飘零，俗态如虮虱。遥遥三令节，过眼亦何疾。念此动哀肠，匪第忆家室。怅别方自兹，歌笑忽如失。
倦圃诗为秋岳赋·其一
作者：杜浚
朝代：清
体裁：五言律诗

溪山真意阁，前启对沧浪。帖石云生罅，牵萝翠绕廊。蕉深垂露重，松老落花香。意颇思邻近，村西问草堂。
倦圃诗为秋岳赋·其三
作者：杜浚
朝代：清
体裁：五言律诗

宇宙行金令，江山草木稀。如何东岭树，直可数人围。阴密长含润，风生歘动衣。莺声幸亲切，不到上头飞。
倦圃诗为秋岳赋·其二
作者：杜浚
朝代：清
体裁：五言律诗

此地推林壑，朱家放鹤洲。绣衣心更远，倦圃地偏幽。万竹干霄去，双桥信水流。绕园无限好，收拾在扁舟。
元日
作者：杜浚
朝代：清
体裁：五言律诗

元旦我无事，梅花伴读书。天心连日见，人迹向来疏。既雨难忘酒，方春孰荷锄。客情原至介，三叹对盘蔬。
关山月
作者：杜浚
朝代：清
体裁：乐府曲辞

上有关山月，下有陇头水。月照行人不记年，流水无情流不已。月凄清，水呜咽，非秦非汉肠断绝。
初闻镫船鼓吹歌
作者：杜浚
朝代：清
体裁：古风

一声著人如梦中，双槌再下耳作聋。三下四下管弦沸，镫船鼓声天上至。居然列坐倚船弦，惊指遥看相诧异。鼓声渐逼船渐近，亦解回环左右戏。急攒冷点槌犹涩，春雷坎坎初惊蛰。吹弹节鼓鼓倔强，中有闲声阑不入。吁嗟此时听鼓止听鸣，谁能打掏声里情。谁能眼底求精妙，乍许胸中见太平。太平久远知者稀，万历年间闻而知。九州富庶无旌麾，扬州之域尤稀奇。谁致此者帝轩羲，下有江陵张太师。江陵初年执国政，乐事无多庙谟竞。尔时秦淮一条水，伐鼓吹笙犹未盛。江陵此日富强成，圣人宫中奏云门。后来宰相皆福人，普天物力东南倾。豪奢横溢散向水，此水不须重过秦。王家谢家侈纨裤，湖海游人斗词赋。广陵女儿绝可怜，新安金帛谁知数。旧都冠盖例无事，朝与花朝暮酒暮。水嬉不待二月半，袨服新妆桃叶渡。高楼夹水对排窗，卷起珠帘人面素。腾腾便有鼓音来，镫船到处游船开。烛龙但恨天难夜，赤凤从教昼不回。皇天此时亦可哀，龟年协律正奇材。善和坊接平康街，弄儿狎客多渠魁。船中百瓮梁溪酒，胆大心雄选锋手。苏州箫管虎丘腔，太仓弦索昆山口。镇江染红制璎珞，廿腕珠镫悬一角。当前置鼓大如筐，黄金钉铰来淮阳。此声一驩众声集，不独火中闻霹雳。风雨丛中百鸟鸣，旌旗队里将军立。熬波煮火火更然，积响沈舟舟未湿。可怜如此已快意，未到端阳百分一。记我来时卯与辰，其时海内久风尘。石榴花发照溪津，友生置酒我为宾。下船稍迟渡口塞，踏人肩背人怒嗔。镫光鼓吹河河遍，衔尾蟠旋成一串。蔽亏果觉星河覆，演弄早使鱼龙颤。众人汹汹我静赏，初奏此时差可辩。须臾光响相纠结，惟闻森森沈沈直上翻云汉。东船西舫更交加，下视何由睹寸澜。偶然闪倏透水处，如金在镕风掣电。楼楼堂客船船妓，近不闻声远察面。呜呼此时镫船更难动，但坐饱食挥槌调丝按孔相凌乱。侯家别携清商部，那得于中闻唱叹。复有劣鼓与劣吹，就中藏拙谁能见。爆竹声低烟雾浓，暂借香风解沾汗。露零雨下不得退，乐极生悲真可厌。酒醒忽迷此何地，魂销略记伊堪恋。直至明朝亭午，船松却退人相羡。归来沈眠须竟日，流莺啼破河阳战。此后游人数日稀，清淮十里桃花片。记得座中客，能说王稚登。稚登挝鼓湘兰舞，赏音击节屠长卿。后来好事潘景升，晚节犹数茅止生。绝艺于今谁作主，李小大歌张卯舞。当时惆怅说于今，忍见于今又说古。年复年来事可叹，镫船伐鼓鼓不欢。辛壬之际大饥疫，惟见凤陵烽火，照见秦淮白骨横青滩。桃叶何须怨寂寞，天子孤立在长安。吾闻是时宰相薛复周，黄金至厚封疆仇。公卿济济咸一德，坐令战鼓逼龙楼。甲申三月鼓遂破，断管残丝复谁和。半间堂里起笙歌，平章舟上称朝贺。试问当时雷海青，阶下池头还几个。新剧惟传《燕子笺》，杀人有暇上游船。行人何必近前听，荼毒鼓中无性命。同时阿谁伎，畜尔惟有刘黄高左五侯耳。君不见师延靡靡濮上水，未若《玉树后庭》美。赏音何人丞相嚭，相对掀髯复切齿。一拨弦中半壁亡，一棒鼓中万人死。鼓急弦惊曲不长，两年歇绝随渔阳。有客徒怜桥下水，无人不断渡边肠。及此相看真分外，何许藏舟一舟在。拂尘捍拨初光辉，奋槌扬袖蓝缕衣。不镫漫乘夕波出，无伴知从何处归。争新夸奇各有故，君看西风桃李枝。西风一枝众称异，东风万树空尔为。入耳悲欢难具说，醉里分明寸心热。呜呼汉代金仙唐舞马，此事千年无有者。兴亡不入心手间，然后声音如雨下。探汤挝鼓蒺藜刺，应有心肝碍胸次。余音漠漠搅飞絮。镫船镫，过桥去，过桥去，伤鼓声。长歌短歌歌当成，陇西李贺抽身死，举杯相属樊川生。此生流落江南久，曾听当时煞尾声。又听今朝第一声。
十月十日蔡铉升载酒饮我于病榻练江南枝二诗衲偕至
作者：杜浚
朝代：清
体裁：七言律诗

拟上篮舆散百忧，素交排闼且淹留。情亲各出三年字，身老犹怜一日秋。客舍自晴黄叶雨，钟山不动白云游。持螯快饮成今会，大有齐盟在后头。
古树
作者：杜浚
朝代：清
体裁：五言律诗

闻道三株树，峥嵘古至今。松知秦历短，柏感汉恩深。用尽风霜力，难移草木心。孤撑休抱恨，苦楝亦成阴。
晴
作者：杜浚
朝代：清
体裁：五言律诗

海角收残雨，楼前散夕阳。行吟原草泽，醉卧即沙场。骑马人如戏，呼鹰俗故狂。白头苏属国，只合看牛羊！
楼雨
作者：杜浚
朝代：清
体裁：五言律诗

晓雨天沾草，萧萧牧马群。鼓鼙喧绝檄，部落拥将军。仆病炊无木，悭僧屐不分。儿童生故晚，正诵美新文。
樵青歌·为黄仙裳作
作者：杜浚
朝代：清
体裁：古风

当时同学十数人，两人引颈先朝露。一人万里足重茧，一个入海随烟雾。三人灭迹逃空门，四人墙东长闭户。一人卖药不二价，一人佯狂以自污。黄生计划无复之，门前便是青山路。昆吾宝剑千金值，改铸腰镰应有数。黄生终日无踪迹，上山清晨下山暮。有时昏黑犹在山，痛哭身当猛虎步。不知为樵定何意，黄生安肯言其故。但闻有一海陵樵，时时偷访钟山树。
泰州绝句
作者：杜浚
朝代：清
体裁：五言绝句

穷海三秋尽，扁舟百里行。夕阳无近色，偏照远帆明。
浣溪沙·红桥即事
作者：杜浚
朝代：清
体裁：词

曲曲红桥涨碧流，荷花荷叶几经秋。谁翻水调唱凉州。更欲放船何处去，平山堂下古今愁。不如歌笑十三楼。
游夹山漾
作者：杜浚
朝代：清
体裁：古风

出坞谢群贤，放舸理长啸。烟岫映澄波，始知所历妙。林壑罗秋姿，紫翠罥寒照。蘋汀欲为雪，枫岸忽如烧。目逐绝境往，意惬佳气要。层峰何婵娟，湾环亦窈窕。泛漾疑江湖，回帆复萝茑。面面见道场，一一起凭吊。寻幽不觉迟，归晚顾而笑。石门免见诃，登楼感同调。
游靖江孤山
作者：杜浚
朝代：清
体裁：古风

丘壑性所耽，未尝弃拳勺。矧兹江海间，一石颇巉削。隔宿啸游侣，凌尘理芒屩。舟行屡延望，先见惟赭阁。既登必造颠，长江四回薄。梗断托一方，风沙年代作。左瞰特无际，举手揖海若。远水流下天，余波喷为壑。绿畴亦云广，晚田犹未获。孤城炊数家，阙状如舫泊。降寻及山根，了见夕阳脚。古苔讵人绣，怪石倘天凿。逐景至于晏，会心方命酌。寂寂无人知，秋英涧中落。